لاهور شێخ جەنگی: نابێت ڕەوانەكردنی مووچەی فەرمانبەرانی هەرێم بخرێتە ناو ململانێی سیاسییەوە – تۆڕی میدیایی خەڵک\nلاهور شێخ جەنگی: نابێت ڕەوانەكردنی مووچەی فەرمانبەرانی هەرێم بخرێتە ناو ململانێی سیاسییەوە\n2020/09/03 - 12:25 PM\nلاهور شێخ جەنگی هاوسەرۆکی یەکێتیی نیشتیمانیی کوردستان لەڕاگەیەندراوێکدا ڕایگەیاند، ئەمرۆ لە بەغداد پێشوازیکرد لە جینین هێنس پلاسخارت نێردەی تایبەتی سكرتێری گشتی نەتەوەیەكگرتوەكان لەعیراق.\nئەوەشی خستەڕوو، لەو دیدارەدا باسیان لە دواین پێشهات و گۆڕانكارییەكانی عیراق و ناوچەكەکرد، لەوانە هەڵبژاردنی پێشوەختە و ئامادەكاریی بۆئەو پرۆسەیە، جەختیان لەوە کردەوە کە ئەو پرۆسەیە بكرێتە دەرفەتێك بۆ زیاتر سەقامگیربوونی بارودۆخی عیراق و فەراهەمكردنی مافەكان.\nلەبارەی پەیوەندییەكانی نێوان حكومەتی هەرێم و حكومەتی فیدراڵ باس لەئەوەکرا، بە پێویستیان زانی کە هەردوولا هەنگاوی جدی بنێن بۆ چارەسەری كێشە هەڵپەسێردراوەكانی نێوانیان.\nئاماژە بەئەوەشدراوە، داواشیکرد کە نابێت پرسی ڕەوانەكردنی مووچەی فەرمانبەرانی هەرێم بخرێتە ناو ململانێی سیاسی و موزایدەی سیاسی پێوەبکرێت.\nپەیوەندییەکانی یەکێتی و پارتی ئاسایی دەکرێنەوە\nوەزیری تەندروستی: ژمارەی مردن بە كۆرۆنا بەرزە خۆتان بپارێزن


د.بژار موسا: دۆخه‌که له‌مه‌ترسیدایه و هاوڵاتیان سه‌رکاروانی که‌مکردنه‌وه‌ی ئه‌م مه‌ترسیه‌ن\nد،بژار موسا وتەبێژی فەرمی بەڕێوەبەرایەتی تەندروستی هەولێر\nد.بژار موسا وتەبێژی بەڕێوەبەرایەتی تەندروستی هەولێر دەڵێت" هۆکاری سه‌ره‌کی بەرزبوونەوەی ڕێژەی تووشبوون و مردن بەکۆرۆنا لەئێستادا لەهەرێمی کوردستان سستی پابه‌ندبوونی ڕێنماییه‌کانه له‌لایه‌ن هاوڵاتیانه‌وه، دەشڵێت" دۆخه‌که له‌مه‌ترسیدایه و هاوڵاتیان سه‌رکاروانی که‌مکردنه‌وه‌ی ئه‌م مه‌ترسیه‌ن، ئه‌گه‌ر هاوڵاتییان پابه‌ندبن پێشبینییه‌کانمان باشده‌بێت، ئه‌گه‌ریش هاوکارمان نه‌بن پێشبینیه‌کان به‌ڕاستی خراپ ده‌بن."\n"ئه‌وانه‌ی له‌خانه‌وادایه‌ک که‌سێک تووشده‌بێت ده‌رده‌که‌وێت ئه‌ندامانی خانه‌واده‌که به‌ته‌واوه‌تی تووشی ئه‌م په‌تایه‌بوون"\nلەسەرەتای وتووێژەکەدا وتەبێژی فەرمی بەڕێوەبەرایەتی تەندروستی هەولێر ڕایگەیاند" دوابه‌دوای دوو مانگ زیاتره ده‌بینیین له‌سه‌ره‌تای مانگی دوو به‌داخه‌وه حاڵه‌ته‌کان دووباره ژماره‌ی توشبوون له‌به‌رزبوونه‌وه‌دایه ئه‌م به‌رزبوونه‌وه‌یه‌ش به‌ڕاده‌یه‌که که‌ڕۆژ له‌دوای ڕۆژ مه‌ترسی زیاتره و ژماره‌ی توشبوو زیاتره به‌داخه‌وه خه‌ڵکێکی زۆر تووشی کۆرۆنا ده‌بێت به‌تایبه‌تی ئه‌وانه‌ی له‌خانه‌وادایه‌ک که‌سێک تووشده‌بێت ده‌رده‌که‌وێت ئه‌ندامانی خانه‌واده‌که به‌ته‌واوه‌تی تووشی ئه‌م په‌تایه‌بوون بۆ هه‌مووان گوازراوه‌ته‌وه بۆیه پابه‌ندبوون به‌ڕێنماییه‌کان تاکه ڕێگه‌یه بۆ که‌مکردنه‌وه و هێنانه خواره‌وه‌ی ئه‌م توشبوونه."\n" هۆکاری سه‌ره‌کی بەرزبوونەوەی ڕێژەی تووشبوون سستی پابه‌ندبوونی ڕێنماییه‌کانه له‌لایه‌ن هاوڵاتیانه‌وه "\nد.بژار موسا ڕونیکردەوە" هۆکاری بەرزبوونەوەی تووشبوون بەکۆرۆنا چه‌ند هۆکارێکه واتە ته‌نها هۆکارێک نییه به‌ڵام هۆکاری سه‌ره‌کی سستی پابه‌ندبوونی ڕێنماییه‌کانه له‌لایه‌ن هاوڵاتیانه‌وه، وه هۆکاری دووه‌م گۆڕانی ئه‌و ڤایڕه‌سه‌یه که به‌سه‌ریدا هاتووه بۆته‌هۆی ئه‌وه‌ی به‌خێرایی بڵاوببێته‌وه ئه‌مه‌ش به‌داخه‌وه به‌ڕاستی مه‌ترسی ئه‌م ڤایڕه‌سه پیشان ده‌دات جێگه‌ی ترسناکی زۆره ئه‌م ڤایڕه‌سه، بۆیه داوا له‌هاوڵاتیان ده‌که‌ین زیاتر پابه‌ندی ڕێنماییه‌کان بن."\n"هۆکاری بەرزبوونەوەی ڕێژەی مردن"\nسەبارەت بەبەرزبوونەوەی ڕێژەی مردن بەکۆرۆنا؟ د.بژار وتی" هه‌مان هۆکار که‌باسمکرد له‌به‌رئه‌وه‌ی توشبوو زۆره که‌توشبوو زۆربوو، ئه‌م تووشبونه نسبیه- ڕێژه‌ییه بارودۆخه‌کان، بارودۆخی سوک ڕێژه‌ی نزیکه‌ی 80% -90%یه، وه بارودۆخی قورس نزیکه‌ی 5% - 8% یه که‌به‌قورسی ده‌یگرن به‌ڵام به‌شێکیشیان زۆر به‌توندی ده‌یگرین و دۆخیان ناجێگیرده‌بێت، ئه‌وه‌ش به‌شێک پێکده‌هێنن کاتێک که‌ژماره‌ی توشبوو به‌رزده‌بێته‌وه ئه‌م ڕێژه‌یه‌ی بارودۆخیان ناجێگیره ده‌که‌ونه بارودۆخێکی سه‌خت ئه‌مه‌ش ده‌گه‌ڕێته‌وه بۆ هه‌مان هۆکار ده‌بێته‌هۆی به‌رزی ژماره‌ی به‌داخه‌وه گیانله‌ده‌ستدان پرسه‌و سه‌ره‌خۆشی خۆمان بۆ خانه‌واده‌کانیان ده‌نێرین ئومێده‌وارین هاوڵاتییان به‌ده‌م داواکارییه‌کانمانه‌وه بێن بۆئه‌وه‌ی به‌باشترین شێوه بتوانیین ڕێژه‌ی توشبوون که‌مبکه‌ینه‌وه."\nوتەبێژی فەرمی بەڕێوەبەرایەتی تەندروستی هەولێر وەڵامی ئەو پرسیارەشی دایەوە بۆچی لەڕابردوودا ڕۆژ هەبووە لەهەرێم هیچ کەس بەکۆرۆنا نەمردووە یاخود ڕێژەی توشبوونەکانیش زۆر نزمبوو بەڵام ئێستا بەوشێوەیە ڕێژەکان بەرزبۆتەوە؟ لەوەڵامدا د.بژار دەڵێت" ئه‌گه‌ر بێین ببینین ڤایڕه‌سه‌کان که بڵاوده‌بنه‌وه له‌هه‌موو جیهان (pandemic -په‌تا) به‌شه‌پۆل دێت واته یه‌که‌مجار دێن شه‌پۆلێک دروستده‌که‌ن و دێنه‌وه خواره‌وه، خێرا بڵاوده‌بنه‌وه ژماره‌ی توشبوو به‌رزده‌بێته‌وه تاده‌گاته لوتکه و دێته‌وه خواره‌وه پاشان ماوه‌یه‌کی تێده‌په‌ڕێت دوباره ژماره‌کان به‌رزده‌بێته‌وه ئه‌وه سروشتی په‌تاکانه له‌هه‌ر وڵاتێک یاخود له‌هه‌ر ناوچه‌یه‌ک ڕووده‌دات، له‌سه‌ر ئه‌و بنه‌مایه ئه‌گه‌ر ئێمه بگه‌ڕێینه‌وه 2020 کاتێک حاڵه‌ته‌کان زۆر به‌رزبوویه‌وه گه‌یشته لوتکه و هاته‌وه خواره‌وه ئێمه له‌سه‌ره‌تای مانگی یه‌ک و سه‌ره‌تای مانگی دوو ئه‌مساڵ به‌ڕاستی حاڵه‌ته‌کان زۆر زۆر که‌م بوو 5-10 حاڵه‌ت بوو ، گیانله‌ده‌ستدان زۆربه‌ی ڕۆژه‌کان نه‌بوو به‌ڵام دواجار ژماره‌ی توشبوو به‌رزبوویه‌وه‌ئه‌مه سروشتی په‌تایه، شه‌پۆله‌که دێته‌وه و ژماره‌ی توشبوو به‌رزده‌بێته‌وه و ژماره‌ی گیانله‌ده‌ستدانیش به‌داخه‌وه له‌گه‌ڵیدا به‌رز ده‌بێته‌وه."\n"تائێستا نەخۆشخانەکان پڕنەبوون"\nد.بژار موسا ئەوەشی وت" ئێمه هه‌نگاوه‌کانمان چڕکردۆته‌وه له‌په‌یڕه‌وی کردنی ڕێنمایه خۆپارێزییه‌کان ئه‌وه هه‌نگاوی سه‌ره‌کیمانه به‌پاندکردنی هاوڵاتیان به‌جێبه‌جێکردنی ڕێنماییه‌کان هەروەها به‌رده‌وام تیشکیشمان له‌سه‌ر به‌هێزکردنی نه‌خۆشخانه‌کان و به‌دواداچوون بۆ کاروباری نه‌خۆشخانه‌کان و به‌رده‌وام پێداچوونه‌وه ده‌کرێت سوپاس بۆخوا تاوه‌کو ئێستا ژماره‌ی توشبووانی ناو نه‌خۆشخانه‌کان پڕنه‌بووه واته قه‌ڕه‌وێڵه هه‌یه به‌ڵام پێویسته هاوڵاتیان هاوکاربن، ئه‌گه‌ر ژماره‌ی توشبووان به‌و شێوه‌یه به‌رده‌وام له‌به‌رزبوونه‌وه بێت دۆخه‌که زه‌حمه‌تر ده‌بێت بۆ ئێمه وه‌کو پزیشکان و کارمه‌ندانی ته‌ندروستی تکا له‌هه‌موو لایه‌ک ده‌که‌ین هاوکارمان بن و ئێمه‌ش بتوانیین پلانه‌کانمان جێبه‌جێ بکه‌ین، وه گرنگترین پلانمان په‌یڕه‌وکردنی ڕێنماییه خۆپارێزییه‌کانه له‌لایه‌ن هاوڵاتیانه‌وه و پابه‌ندکردنیانه به‌م ڕێنمایانه‌وه."\n"رۆژی چوارشه‌ممه کۆبوونه‌وه‌ی لیژنه‌ی زانستی ئه‌نجام ده‌ده‌ین وه‌کو ته‌ندروستی هه‌ولێر پێشنیاره‌کانی خۆمان ده‌خه‌ینه "\nدەربارەی ئەگەری ڕاگەیاندنی قەدەغەی گشتی هاتوچۆ؟ وتەبێژی تەندروستی هەولێر وتی" ئێمه ناتوانین بڕیاری قه‌ده‌غه‌ی هاتوچۆ ڕابگه‌یه‌نیین، ئێمه رۆژی چوارشه‌ممه کۆبوونه‌وه‌ی لیژنه‌ی زانستی ئه‌نجام ده‌ده‌ین وه‌کو ته‌ندروستی هه‌ولێر پێشنیاره‌کانی خۆمان ده‌خه‌ینه ڕوو به‌ڵام له‌ئێستادا هیچ پێشنیارێکمان نییه بۆ هیچ بابه‌تێک نه‌له‌ڕاگه‌یاندنی قه‌ده‌غه‌ی هاتوچۆ نه له‌ڕانه‌گه‌یاندنی بۆیه ئمه ده‌وه‌ستێته سه‌ر هه‌ڵسه‌نگاندنی لیژنه‌ی زانستی، وه ئه‌م لیژنه‌یه ڕاسپارده‌کانیان پێشکه‌ش به‌سه‌رووی خۆیان و لیژنه‌ی باڵای ڕووبه‌ڕووبوونه‌وه‌ی کۆرۆنا ده‌که‌ن."\n" دۆخه‌که له‌مه‌ترسیدایه و هاوڵاتیان سه‌رکاروانی که‌مکردنه‌وه‌ی ئه‌م مه‌ترسیه‌ن "\nبێگومان ئێستا مه‌ترسیداره تووشبوو زۆره ئه‌گه‌ر ئێستا هه‌رکه‌سێکمان بێین سەیری ناو سۆشیال میدیای خۆمان بکه‌ین ده‌بینیین پرسه‌نامه زۆره که‌ئه‌وه‌ش نیشانه‌یه‌که له‌وه‌ی گیانله‌ده‌ستدان زۆره ڕۆژانه له‌ڕاگه‌یاندنه‌کان مردوو هه‌یه5،6،7 مردوو ئه‌مه به‌ڕاستی ژماره‌یه‌کی زۆره بۆیه پێمان وایه دۆخه‌که له‌مه‌ترسیدایه و هاوڵاتیان سه‌رکاروانی که‌مکردنه‌وه‌ی ئه‌م مه‌ترسیه‌ن من 1 تا 10 ناتوانم هیچ ژماره‌یه‌ک بۆ پلەی مەترسییەکە دابنێم له‌به‌رئه‌وه‌ی ئه‌مه پێویستی به‌هه‌ڵسه‌نگاندن و وه‌ڵامدانه‌وه‌یه‌کی شیکاریانه‌یه و من ناتوانم هیچ ژماره‌یه‌ک دابنێم."\n" ئه‌گه‌ر هاوڵاتییان پابه‌ندبن پێشبینییه‌کانمان باشده‌بێت، ئه‌گه‌ریش هاوکارمان نه‌بن پێشبینیه‌کان به‌ڕاستی خراپ ده‌بن "\nد.بژار موسا سەبارەت بەپێشبینییان دەڵێت" پێشبینی ده‌که‌ین هاوڵاتیان پابه‌ندبن به‌ڕێنماییه‌کان خۆ ئه‌گه‌ر پابه‌ندبن پێشبینییه‌کانمان باشده‌بێت، ئه‌گه‌ریش هاوکارمان نه‌بن پێشبینیه‌کان به‌ڕاستی خراپ ده‌بن بۆیە ئاستی مەترسیداری دۆخەکە ده‌وه‌ستێته‌وه سه‌ر پابه‌ندی هاوڵاتیان بەڕێنماییەکان."\nدەقی وتوێژەکەی ژیار محەمەد لەگەڵ د.بژار موسا Apr.5.021


"چاوەڕوانی شاندی وەزارەتی بەرگریی عێراقین"\nBasnews 26/01/2021 - 13:27 كوردستان\nبه‌رپرسی ده‌زگای رۆشنبیری و هۆشیاریی نه‌ته‌وه‌یی له وه‌زاره‌تی پێشمه‌رگهی حکوومەتی هەرێمی کوردستان له جووڵه‌ی دووبارەی داعش و به‌هێز بوونه‌وه‌یان له ناوچه کوردستانییەکانی دەرەوەی ئیدارەی هەرێمی کوردستان هۆشداری دەدات و باس له‌وه ده‌کات ده‌بێت هه‌ماهه‌نگی له‌گه‌ڵ سوپای عێراق زیاتر بکرێت.\nلیوا بابه‌کر فه‌قێ بە (باسنیوز)ی ڕاگەیاند: "تاکیتکی داعش گۆڕاوه و خۆیان دووباره رێک خستووه‌ته‌وه و به شێوه‌ی گرووپ گرووپ، به‌تایبه‌ت له بۆشایی هێڵی ته‌ماسی نێوان سوپای عێراق و پێشمه‌رگه سوود له‌و بۆشاییه وه‌رده‌گرن که هه‌یه و دواتر کار و چالاکییان به شێوه‌ی دەستەی خۆکوژی و ڕفاندن و چاندنی بۆمب، داعش دووباره خۆیان رێک خستووه‌ته‌وه، ته‌قینه‌وه‌ی ئەم دواییەی به‌غدا ده‌رخه‌ری ئه‌و ڕاستییه‌یه، به‌تایبه‌ت له سنووری ناوچەکانی که‌رکوو، داقووق، دیاله، خانه‌قین و مه‌خموو ئێمه ئاگادارین و هۆشداری نوێ ده‌ده‌ین له ئه‌گه‌ری سه‌رهه‌ڵدانه‌وه‌یان".\nئەو بەرپرسەی وەزارەتی پیشمەرگە گوتیشی: "بڕیاره ژووری ئۆپه‌راسیۆن له نێوان سوپای عێراق و هێزی پێشمه‌رگه ده‌ست به‌کار بێت و لێژنه‌یه‌ک له نێوان هه‌ردوولا واته وه‌زاره‌تی پێشمه‌رگهی حکوومەتی هەرێمی کوردستان و وەزارەتی به‌رگریی عێراق دروست کرا و هەتا ئێستا سێ دانیشتن کراوە، به‌پێی ناوه‌رۆکی کۆبوونه‌وه‌که‌ان بڕیار بوو ٨ لێژنه دروست بکرێت، به‌ڵام نه‌چووه‌ته واری جێبه‌جێکردنەوە و هه‌ر قسه‌ی له‌سه‌ر کراوه، بۆیه چاوه‌ڕوانی شاندی ئه‌وانین که ده‌ست بکرێت به گفتوگۆ بۆ دیاریکردنی شوێنه‌کان و دروستکردنی هێزی هاوبه‌ش".


تێسلا مۆدێل ئێكس خه‌ڵاتی سه‌لامه‌تترین ئۆتۆمبێلی دنیای وه‌رگرت\n:: PM:04:21:05/12/2019 \nكۆمپانیای تێسلا له مانگی ئاداری ئه‌مساڵدا ئۆتۆمبێلی كاره‌بایی جۆری مۆدێل ئێكسی خسته بازاڕه‌وه، له‌گه‌ڵ تێپه‌ڕینی نۆ مانگ ئۆتۆمبێله‌كه به‌باشترن جۆری ئۆتۆمبێل له‌ڕووی سه‌لامه‌تییه‌وه ناسرا له سه‌رانسه‌ری دنیادا.\nئاژنسی "reuters"ی به‌ریتانی بابه‌تێكی له‌باره‌ی كۆمپانیای تێسلا بڵاو كردووه‌ته‌وه و ئاماژه‌ی پێ داوه، له پێشانگایه‌كی تایبه‌تی ئۆتۆمبێلدا له ئه‌مه‌ریكا ئۆتۆمبێلی تێسلا مۆدێل ئێكس بوو به خاوه‌نی خه‌ڵاتی سه‌لامه‌تترین ئۆتۆمبێلی ساڵی 2019 كه خه‌ڵاته‌كه‌یش له‌لایه‌ن رێكخراوی "NCAP"ی ئه‌وروپی پێ به‌خشرا.\nتێسلا مۆدێل ئێکس سەلامەتی بە رێژەی لە %75 بۆ سەرنشینەکە دابین دەکات\nئۆتۆمبێله‌كه له‌سه‌ر بنه‌مای پته‌ویی بۆدی و ئه‌و پلێته‌ی تێیدا به‌كارهێنرابوو هاته هه‌ڵبژاردن، چونكه تاقی كراوه‌ته‌وه كه له‌كاتی پێداكێشاندا به ئۆتۆمبێلێكی تر یان هه‌ر شتێكی تر سه‌رنشینه‌كه‌ی ناوه‌وه‌ی ئۆتۆمبێله‌كه ئه‌گه‌ری رزگاربوونی هه‌یه به رێژه‌ی له %75 كه ئه‌مه‌یش وای كردووه ئاستی سه‌لامه‌تی له هه‌موو ئۆتۆمبێله‌كانی دنیا به‌رزتربێت و خه‌ڵاته‌كه‌ی پێ ببه‌خشرێت.


له‌لایه‌ن: - نھاد جلال - به‌روار: 2020-06-14-11:21:00 - کۆدی بابەت: 138\nلەناو شارە شیرینەكەی پێغەمبەری خوادا(د.خ) زانایانێكی زۆر دەركەوتن، چونكە ئەو شارە شاری هاوەڵانی ئازیز بوو، هەم پشتیوانان و هەم كۆچەرانیش لەوێ بوون، زانایانێك دەركەوتن كە لەخزمەت هاوەڵان یان خوێندكارانی هاوەڵاندا زانستیان وەرگرتبوو، بۆیە زانستەكەیان زۆر راست وبێگومان بوو، یەكێك لەو زانا گەورەو بەڕێزانە ئیمامی مالیك بوو رەحمەتی خوای لێبێت، ئەو ئیمامەی كە ماوەیەكی كەم دوای ژیانی پێغەمبەری خوا(د.خ) دەركەوت، تەنیا نزیكەی هەشتا ساڵ تێپەڕ ببوو بەسەر كۆچی دوایی پێغەمبەری خوادا(د.خ) كە ئەم زانا گەورەیە لەدایك بوو.\nناوی باوكی ئیمامی مالیك ئەنەس بوو، دایكیشی ناوی عالیە بووە، دایك وباوكی كەسانی زۆر باوەڕدار و چاك بوون، خوای گەورە مالیكی بەخشی بەو دوو هاوسەرە كە دواتر بوو بەزانایەكی زۆر گەورەو ناسراوی جیهانی ئیسلامی كە تا ئەمڕۆش بەشێكی زۆری موسوڵمانان لەسەر مەزهەبەكەی ئەون. لە ساڵی 93 كۆچی ئیمامی مالیك لە مەدینە لەدایك بوو، واتە لەو شارەی كە تیایدا بۆ یەكەم جار پێغەمبەر (د.خ) دەوڵەتی ئیسلامی دامەزراند و تیایدا مایەوە تا لەوێ كۆچی دوایی كرد، ئیتر ئەو شارە ناسراوە بەشارەكەی پێغەمبەری خوا(د.خ).\nهەر لەسەرەتای تەمەنیەوە ئیمامی مالیك دەستی كرد بەوەرگرتنی زانست و دەچووە خزمەت مامۆستایان و شارەزایان و زانستی شەرعی وەردەگرت و لەپێناو بەدەستهێنانی زانستدا نەیدەزانی ماندوو بوون چیە، ئیتر قورئانی پیرۆزی لەبەركرد و فەرموودەیەكی زۆری پێغەمبەری خوای(د.خ) لەبەركرد وەك چۆن دەبینین دواتر كتێبی تایبەت بەفەرموودەی نووسی بە ناوی(الموگأ) كە هەرچی زانای دواتر هەبوون ئەو كتێبەیان لەبەردەكرد.\nئیمامی مالیک پاش ئەوەی تەمەنی مالیك كەمێك گەورە بوو خێرا پووری هات بۆ لای و وتی ئیتر كاتی ئەوە نییە دابنیشیت بەڵكو بڕۆ فەرموودە بنووسەرەوە، چونكە كاتی ئەوە بوو بەتەواوەتی تاو بداتە وەرگرتنی زانست نەك دابنیشێت و بە تەمبەڵی ژیان بباتە سەر.\nیەكێك لەمامۆستاكانی ئیمامی مالیك ناوی (ئیبن هورموز) بوو، جاری وا هەبوو كە ئیمامی مالیك دەچوو بۆ ماڵی مامۆستاكەی تا زانستی لێوەربگرێت هەر لەبەیانیەوە دەچوو بۆ ماڵیان و لەلای زانستی وەردەگرت تا ئەو كاتەی دەبوو بە شەوو دونیا تەواو تاریك دەبوو ئینجا دەگەڕایەوە بۆ ماڵەوە. مامۆستایەكی تری ئیمامی مالیك ئیمام (جەعفەری صادق) بوو كە لەبنەماڵەی پێغەمبەر(د.خ) بوو، مالیك چەند فەرموودەیەكی لەم مامۆستایەوە گێڕاوەتەوە، هەروەها دەیان مامۆستای تری هەبوو كە فەرموودەی لەوان وەردەگرت و لە كتێبەكەیدا تۆماری كردوون، دەتوانیت داوا بكەیت لە كەسێكی شارەزا وەك باوكت یان مامۆستایەكت تا كتێبەكەی ئیمامی مالیكت پیشان بدات كە ئەو فەرموودانەی تیادا نووسیوەتەوە كە لەمامۆستاكانیەوە بیستوویەتی و تۆماری كردوون. ئیتر لەماوەیەكی كەمدا ئیمامی مالیك بوو بەزانایەكی گەورە و دادەنیشت تا فەتوا بدات بۆ خەڵك، هێشتا تەمەنی نەگەیشتبووە بیست و یەك ساڵ كە فەتوای دەدا بۆ خەڵكی و كێشەی خەڵكی چارەسەر دەكرد و وەڵامی پرسیاری خەڵكی دەدایەوە، هاوكات زۆربەی ئەو پرسیارانەی لێی دەكرا خێرا وەڵامی نەدەدایەوە، بەڵكو دەوەستا تا پرسی دەكرد بەدەیان زانای گەورەی ناو مەدینە لەترسی ئەوەی نەك لەخۆیەوە وەڵامێك بداتەوەو وەڵامەكەی راست نەبێت، ئیتر جاری وا هەبوو بۆ وەڵامی پرسیار و فەتوایەك رای حەفتا زانای گەورەی وەردەگرت، بە مەرجێك ئەوكاتە تەمەنی ئیمامی مالیك چل ساڵ بوو، واتە ئەو كات زانستێكی زۆری پێ بوو نەك لەبەر ئەوەی نەیزانێت، بەڵكو بۆ ئەوەی بەرای زانایان وەڵامی دروستتر ببەخشێت بە موسوڵمانان.\nدەبێت ئێمەش فێر بین هەرچیی پرسیارێك كرا یەكسەر وەڵام نەدەینەوە بەڵكو تۆزێك بیری لێبكەینەوەو بە وریاییەوە وەڵام بدەینەوە تا قسەیەك نەكەین كە زیانی بۆ كەسانی تر تێدابێت. ئیمامی مالیك بۆ هەموو وانەوتنەوە یان نووسینەوەیەكی فەرموودەیەك یان خوێندنەوەی كتێبێك دەستنوێژی دەگرت و بەبێ دەستنوێژ نەدەچووە بواری زانستەوە، تەنانەت كاتێك دادەنیشت تا وەڵامی پرسیاری خەڵك بداتەوە دەست نوێژی دەگرت، ئەوەش لەبەر رێزی ئەو پێشەوایە بوو بۆ زانست، هەروەها جێگیر بوونی لەخواترسان بوو لە دڵ و دەروونیدا. ئەم پێشەوا بەڕێزە زۆر هەوڵی دەدا خۆی بپارێزێت لەنیازی خراپ و روپامایی، بەڵكو هەوڵی دەدا زۆر نیاز پاكی بەكاربهێنێت لە كارەكانیدا، چونكە دەیزانی هەر كارێك پاك و پوخت لەبەر خوای گەورە نەبێت ئەوا خوای گەورە لێی وەرناگرێت. ئیمامی مالیك خوێندكارێكی زۆری هەبوو كە ژمارەیان دەگەیشتە نزیكەی 1400 خوێندكار، یەكێك لەو خوێندكارانەی ئیمامی (شافیعی) بوو كە لەخزمەتیدا فەرموودەی وەردەگرت و هەموو كتێبەكەی ئیمامی مالیكی لەبەركرد بوو، ئیمامی مالیكیش ئامۆژگاری ئیمامی شافیعی كرد كە خۆی بپارێزێت لەتاوان چونكە تاوان رووناكی دڵ ناهێڵێت و دەیكات بە تاریكی.\nدواجار وادەی ژیانی ئیمامی مالیك تەواو بوو، ئەوەبوو لە مانگی رەبیعولئەوەلی ساڵی 179 كۆچیدا لەتەمەنی هەشتاو شەش ساڵیدا كۆچی دوایی كردو سەركردەی موسوڵمانان لەمەدینە نوێژی لەسەر تەرمەكەی كرد، بەشێكی زۆری خەڵكی ناو مەدینە بەشدار بوون لە مەراسیمی بەخاك سپاردنیدا.\nزۆر پێویستە ئێمەش وەك ئیمامی مالیك‌و ئیمامەكانی تر هەوڵ بدەین فەرموودەكانی پێغەمبەری خوا(د.خ) لەبەر بكەین چونكە پێغەمبەر(د.خ) هەرچی فەرموودەیەكی فەرمووە خوای گەورە خستوویەتیە دڵییەوەو قسەكەی راست و دڵنیایە، هەر بۆیە هەرچی فەرموودەیەك هەیە بە دڵنیاییەوە راستەو خوای گەورە پێی رازیە. پێویستە لەخۆمانەوە وەڵامی هەموو پرسیارێك نەدەینەوە، بەڵكو زۆر هەڵەیە لە خۆمانەوە وەڵام بدەینەوە چونكە خەڵك تووشی هەڵە دەكەین بەڵكو دەبێت پرسیار بكەین لە زانایانی شارەزا تا وەڵامی راست وەربگرین ئینجا وەڵامی كەسانی تر بدەینەوە، دەبینین ئیمامی مالیك بەو هەموو زانستەوە راوێژی كردووە بە زانایانی تر ئینجا فەتوای داوە، بۆیە ئەوە ئیشی هەموو كەسێك نییە فەتوا بدات و وەڵامی هەموو پرسیارێك بداتەوە. دەبێت هەر كارێكمان كرد پاك و پوخت بێت و تەنیا لەبەر خودای گەورە بێت، چونكە هەر كارێك نیازی تری تێكەڵ بێت خودای گەورە وەری ناگرێت، هەر بۆیە ئیمامی مالیك هەوڵیدەدا نیازی زۆر پاك بێت بۆ خودای گەورە.\nبابه‌ته په‌یوه‌ندیداره‌كان به : ئیمامی مالیک


له ياد 72 ساڵه‌ی دامه‌زرانن ڕاديۆ كوردی به‌غدا - شـه‌فـه‌ق نيـوز\nله ياد 72 ساڵه‌ی دامه‌زرانن ڕاديۆ كوردی به‌غدا\nبه‌غدا له به‌روار 1939/1/21 دامه‌زريا ك گشت ڕويداگه‌يل و بوونه‌يل ئه‌ده‌بی و مێژوويی و ڕووشنهويری و سياسی كوردی وه‌شيوه‌ی پرۆگرامه‌يل ڕاديۆيی په‌خشه‌وكردياد، په‌خش كوردی ڕاديۆه‌گه له چوارچيوه‌ی راديۆ عه‌ره‌بی به‌غدا و ئه‌را ماوه‌ی 15 ده‌قه وه‌شيوه‌ی ڕاسه‌وخوه‌ی ده‌سوه‌پیكرد؛ بڕگه‌يل په‌خش كوردی ڕاديۆ به‌غدا بيجگه له گورانی به‌شه‌يل خه‌وه‌ری(ده‌نگوباس) و بڕيگ پرۆگرام ڕووشنهويری و هه‌مه‌ڕه‌نگ و كومه‌ڵايه‌تی كۆڵ له‌خوه‌ی گردياد. له‌شوون ئه‌وه په‌خشه‌گه گه‌شه كرد و ڕويوه‌ره‌گه‌ی زياێه‌وبوی و بويه به‌ش تايبه‌تيگ له ڕاديۆه‌گه و ناوی نريا به‌ش كوردی له ناو ڕاديۆه‌يل خۆزماڵی. له‌شوون به‌ياننامه‌ی مێژوويی 11 ئازار ڕاديۆه‌گه پێشكه‌فتن زياتريگ وه‌خوه‌يه‌و دی و جوور ئه‌وباقی ڕاديۆه عه‌ره‌بيه‌گان بويه خاوه‌ن وه‌ڕێه‌وبه‌رايه‌تی و به‌شه‌يليگ له‌تی دامه‌زريا جوور(به‌ش بويشه‌ره‌يل، به‌ش ڕێكخستن و وه‌دوياچوين، به‌ش مۆسيقا و گورانی، به‌ش ڕووشنهويری، به‌ش مناڵه‌يل، به‌ش په‌ره‌وه‌پيداين، به‌ش كتاوخانه، به‌ش وه‌ڕێه‌وبه‌رايه‌تی).\nله‌شوون ماوه‌يگ ماوه‌ی په‌خش پرۆگرامه‌گان ڕه‌سيه 18سه‌عات ڕووژانه و سه‌ره‌تای په‌خشه‌گه شه‌وه‌كی شه‌فه‌ق له سه‌عات 6 شه‌وه‌كی وه ده‌نگ كه‌وك و قورئان پيرۆز و به‌رنامه‌يل شه‌وه‌كيان ده‌سوه‌پی كردياد و بيجگه له‌وه‌يش به‌شه‌يل خه‌وه‌ری و به‌رنامه‌يل ڕه‌نگاوڕه‌نگ و وه‌يجووره تا سه‌عات 12ی شه‌و وه‌رده‌وام بوياد. ڕاديۆ ناوبرياێ مه‌دره‌سه‌يگ ڕووشنهويری و ئه‌ده‌بی و هونه‌ری ڕه‌سه‌ن كوردی بوی ك نموونه‌يل فره‌يگ له ئه‌ديبه‌يل و ڕووشنهويره‌يل كورد له ئاماده‌كردن و پيشكه‌شكردن به‌رنامه‌يلی به‌شداری كردن، هه‌ميش ئی ڕاديۆه كادره‌يل فره‌يگ له بوار ڕه‌سانن په‌روه‌رده كرد ك ئيسه له ناو و ده‌يشت كوردستان خاوه‌ن پۆست و وه‌رپرسيارييه‌تييه‌يل گرنگ و هه‌سياريگن، هه‌ميش بڕيگ له هونه‌رمه‌نده‌يل گه‌ورای كورد جوور: (حه‌سه‌ن زيره‌ك، محه‌مه‌د عارف جه‌زراوی، عه‌لی مه‌ردان، تاێه‌ر ته‌وفيق، كاويس ئاغا، سه‌عيد ئاغا، محه‌مه‌د ماملێ، دايكی جه‌مال، ئه‌ڵماس خان، فه‌وزيه محه‌مه‌د، باكووری، عومه‌ر دزه‌يی، عيسا به‌رواری) وه گورانييه‌يل ڕه‌سه‌ن و فۆلكلۆری خوه‌يان په‌خش ڕاديۆگه ڕازانيانه‌و؛ و له يه‌كم كه‌سه‌يليگ ك گورانيه‌يل نوو چڕين هونه‌رمه‌نده‌يل: ( ته‌حسين تاها، ئه‌ياز يوسف، ئه‌رده‌وان زاخۆيی، سه‌مير زاخۆيی، گوڵبه‌هار، حه‌سه‌ن غه‌ريب، زاهير جه‌لال، ته‌نيا عه‌ره‌ب، فوئاد ئه‌حمه‌د، حه‌سه‌ن گه‌رميانی، ئسماعيل جومعه، ئه‌حمه‌د زيباری و ...).\nله‌و بويشه‌ره‌يله پايه‌به‌رزه ك ده‌نگيان له ڕاديۆ كوردی به‌غدا په‌خش بوی: ( مه‌حمود موفتی، محه‌مه‌د صديق ئيمام، مه‌حمه‌د جهاد حه‌سه‌ن، كه‌مال ڕه‌ئووف محه‌مه‌د، سگڤان عه‌بدولحه‌كيم، هاشم عه‌لی مه‌ندی، خالد خوه‌شناو، ئبراهيم سه‌لمان، ڕه‌حمه‌تی سه‌كينه مه‌نصوور، كۆمه‌يله عه‌لی، مه‌ولوود حه‌مه‌د نه‌بی، ئه‌حمه‌د محه‌مه‌د عه‌لی، محه‌مه‌د سه‌ليم سواری، نهايه جه‌لال و مۆختار فائق).\nڕاديۆ كوردی به‌غدا له‌ڕێ به‌رنامه‌يل ڕاسه‌وخوه‌ی ڕووژانه گووشته‌كنه‌يل فره‌يگ ئه‌را خوه‌ی جه‌مه‌وكرد ك له‌ڕێ په‌يوه‌ندی ته‌له‌فۆنی و كلكردن نامه له‌و به‌رنامه‌يله به‌شداری كرديان، پرۆگرامه‌يل ڕاسه‌وخوه‌ی ڕاديۆ كوردی به‌غدا ئه‌را يه‌كمجار و ته‌نانه‌ت وه‌رجله ڕاديۆ عه‌ره‌بی په‌خش كريا و يه‌كم به‌رنامه‌ی ڕاسه‌وخوه‌ی وه‌ناو (وه‌ل گووشته‌كنه‌يل) بوی ك له لايه‌ن جه‌مال به‌رواری پيشكه‌ش كريا، ناوبرياێ له يادگاريه‌يلی وه‌ل به‌رنامه‌گه‌ی له ڕاديۆ كوردی به‌غدا وه‌يجووره باس كه‌ێد: "ئی به‌رنامه جوور زنجيره‌يگ په‌يوه‌ندی له ناونی ڕاديۆ و گووشته‌كنه‌يلی بوی ك گووشته‌كنه‌يل فره‌يگ له‌تی به‌شداری كرديان، له ناو ئه‌و نامه‌يله ك له‌ناو به‌رنامه ڕه‌سياده ده‌سم شماره‌ی فره‌يگ له ڕه‌مزه‌يل خه‌بات و نيشتمانپه‌روه‌رانه له‌تيان بی و منيش خاس زانستيام ك ئه‌ی نامه‌يله له‌لايه‌ن پێشمه‌رگه‌يل قاره‌مانه‌وه كل كريانه، چوينكه ڕه‌مزه‌يل ڕێكخستنيش له‌تيان نويسرياويد". ڕاديۆ كوردی به‌غدا نه‌ك ته‌نيا مه‌رده‌سه‌يگ ڕاسكانی بی، به‌ڵكم زانكۆيگ ئه‌ده‌بی و هونه‌ری و خه‌بات بی ك نه‌خشيگ ديار نيشتمانی و كوردايه‌تی داشت ك بڕ فره‌يگ له ئه‌ديبه‌يل و كه‌سايه‌تييه‌يل گه‌ورای كورد شايه‌تی له‌بان ئه‌ی ڕاسييه ده‌ن.\nڕاديۆ عێراقی ته‌نيا يه‌ك گرووپ مۆسيقی داشت ك له‌ی ژه‌نياره‌يله پێكهاتويد: صالح- كه‌مان، داود- عود، يوسف زه‌عرور- قانون، حسين عه‌بدوڵڵا- ته‌بڵ. ئه‌ی گرووپه به‌شداری له ئاهه‌نگه‌يل كوردی و عه‌ره‌بی كردياد. وه وه‌ختيگ كاره‌يل گرووپه‌گه شه‌كه‌تكه‌ر بوی له لايه‌نه‌يل په‌يوه‌نديدار داوای دامه‌زرانن شماره‌يگ تر كريا ك سه‌ر وه ڕاديۆ بوين له‌وانه: ڕه‌حمه‌تييه‌يل جه‌ميل به‌شير و مۆنير به‌شير و ئه‌دهه‌م به‌شير ك له وه‌خته‌يل نياز چاودێری به‌شداری له گرووپه‌گه كردياد، ئه‌وه‌يش وه‌بی وه‌رانوه‌ر(مفت). له مۆته‌رجمه‌يليش ك باوه‌ته‌گان له ئنگليزيه‌و ئه‌ڵه‌گه‌ردانيان: ئه‌نوه‌ر صائب، ره‌شيد نه‌جيب و (ئه‌حمه‌د محامی)يش هه‌ڵه‌چن ته‌رجه‌مه‌ی كوردی بوی وه بی وه‌رانوه‌ر. له ساڵ 1941 له شوون وه‌ربڵاوه‌و بوين به‌ش كوردی بويشه‌ريگ تر دامه‌زريا ك ئه‌ويش عه‌بدولقادر قه‌زاز بوی.\nله‌ساڵ 1947 وه‌خاتر فه‌قيره‌وبوين ڕاديۆ له‌ڕوی باوه‌ت و گورانييه‌يل توماركرياگيگ ك له به‌غدا نه‌وی له ڕێ وه‌زاره‌ت خارجيه له بڕيگ له باڵيۆزخانه‌يل عراق داوا كريا ك له ڕێ كۆمپانيايل تايبه‌ت ئه‌و گورانيه‌يله بسه‌نريه‌ێ، ئمجا له‌وڕێه‌و چه‌ن قه‌وانيگ هونه‌رمه‌نده‌يل سه‌يد عه‌لی ئه‌صغه‌ر كوردستانی و دايكی جه‌مال و مه‌لا كه‌ريم وه شيوه‌زووان سۆرانی و كاوس ئاغا و مه‌ريه‌م خان وه شيوه‌زووان بادينی ڕه‌سيه ڕاديۆ، بيجگه له‌وانه‌يش چه‌ن كه‌سايه‌تييگ كورد بڕيگ قه‌وان تر پێشكه‌ش وه ڕاديۆ كردن.\nيه‌كم كه‌سيگ ئاهه‌نگ كوردی له ڕاديۆ كوردی به‌غدا سازدا ڕه‌حمه‌تی عه‌لی مه‌ردان بی، له‌شوون ئه‌و حه‌سه‌ن جه‌زراوی و ئمجا له‌يلا عه‌زيز و فه‌وزيه محه‌مه‌د و نه‌سرين شيروان، وه‌لی به‌ش دويم هونه‌رمه‌نده‌يل تاێه‌ر ته‌وفيق و حه‌سه‌ن گه‌ردی. له ساڵه‌يل ده‌يه‌ی په‌نجا هونه‌رمه‌ند شه‌ماڵ صائب له ڕاديۆ دامه‌زريا و له‌شوون ئه‌ويش ئه‌ندريوس خه‌مو ك نازناو (باكووری) ئه‌رای هه‌ڵوژانيمن، هه‌ميش هه‌ردگ خوه‌يشگه‌يل نازدار و ئه‌سمه‌ر فه‌رهاد. \nله‌شوون ئه‌وه گرووپيگ درامای راديۆيی دروس كريا ك ئه‌ندامه‌يل كارزانيگ داشت وه‌لی له‌ڕوی ئه‌ندام ژن فه‌قير بوی وه‌وخاتر چه‌ن ئه‌نداميگ نه‌خش ژن بازی كرديان جوور: ئه‌حمه‌د ده‌نگ گه‌ورا و ئه‌حمه‌د دڵاوه‌ر. له سه‌ره‌تای ساڵ1957 چه‌ن سرووديگ نيشتمانی و مۆنۆلۆگ تومار كريا. هه‌ميش بڕيگ له زانايه‌يل و ڕووشنهويره‌يل كورد به‌شداری له پرۆگرامه‌يل ڕاديۆ كردن جوور: مامۆستا ته‌وفيق وه‌هبی و ئه‌ديب ڕه‌حمه‌تی ره‌فيق حلمی، و له‌ڕوی ئاينی محه‌مه‌د قزڵچی، عه‌بدولحه‌ميد ئه‌تروشی و عه‌لائه‌دين سه‌جادی. له‌بوار په‌روه‌رده‌يی و كومه‌ڵايه‌تی: ناجی عه‌باس و صالح سه‌عيد و صادق به‌هائه‌دين و جنال عه‌بدولقادر بابان و له شوون ماوه‌يگ ژه‌نيار گه‌ورا و ناودار كورد عه‌بدولقادر ديلان له ڕاديۆ ده‌سوه‌كار بوی و وه‌هاوكاری هه‌ردگ برا جه‌ميل و مۆنير به‌شير مۆسيقای ڕه‌سه‌ن كوردی زينگه‌و كردن. يه چه‌ن دێڕيگ بوی له‌باره‌ی ڕاديۆ كوردی به‌غدا و ئه‌و كه‌سايه‌تی و ئه‌ديب و هونه‌رمه‌نده‌يله و ڕه‌ساننكاره‌يله ك له‌تی به‌شدار بوين.\nهه‌رچه‌ن ك ئيسه ڕاديۆ شه‌فه‌ق ته‌نيا ڕاديۆ كوردييه ك له‌شار به‌غدا پرۆگرامه‌يلی وه زووان كوردی په‌خش بوود، وه‌لی ئايا جاريگتر راديۆ كوردی به‌غدايش ك به‌شيگ بوی له ده‌زگای ڕه‌سانن ڕه‌سمی حكوومه‌ت عێراق و له‌شوون ڕميان ڕژيم وه‌رين په‌خشه‌گه‌ی وسيا سه‌رله‌نوو زينگه‌و بوود تا به‌رنامه‌يلی وه زووان كوردی ك زووانيگ ڕه‌سمی عێراق تازه‌س په‌خشه‌و بكه‌ێد؟


هه‌رێمه کوردیـیه‌کان, ٠٥ ی مانگی یه‌ک ٢٠١٥\nدووشه‌ممه ٥ ی مانگی یه‌ک ٢٠١٥\nی مانگی یه‌ک, ٢٠١٥\nی مانگی یه‌ک ٠٥, ٢٠١٥\nچوارگۆشه‌ی ئاسایشی کۆبانی ڕزگارده‌کرێت\nهێزه‌کانی یه‌په‌گه و یه‌په‌ژه توانیویانه به پاڵپـشـتی چه‌کی قورسی پـێشـمه‌رگه و فڕۆکه‌کانی هاوپه‌یمانان چوارگۆشه‌ی ئاسایشی شاری کۆبانی له ده‌سـتی چه‌کدارانی داعش ڕزگاربکه‌ن\nڕاپـۆرتێـک له باره‌ی ده‌سـتبه‌کاربوونی پارێزگاری نوێی سلێمانی\nئەمڕۆ دووشەمە دکتۆر ئاسۆ فەرەیدون کاندیدى یەکێتى نیشتیمانى کوردستان وەکو پارێزگارى نوێى سلێمانى دەست بەکاربوو ، دواى ئەوەى لەلایەن ئەنجومەنى پارێزگاوە بە کۆى دەنگ متمانەى پێدرا\nی مانگی یه‌ک ٠٢, ٢٠١٥\nسەیدسادق: خۆپیشاندەران بیناى قایمقامیەت بەرد باران دەکەن\nئەمڕۆ بە سەدان خۆپیشاندەر هێرشیانکردە سەر قایمقامیەتى قەزاى سەید سادق و بیناى قایمامیەتیان بەرد باران کرد ، هەروەها ئۆتۆمبێلێکیشان لە نزیک بیناى قایمقامیەت سوتاند\nکەرکوک: داعش زیندانیەکانى لە حەویجەوە بۆ موسڵ دەگوێزێتەوە\nدەوڵەتى ئیسلامى لە عێراق و شام ناسراو بە داعش زیندانیەکانى لە حەویجەوە بۆ شارى موسڵ دەگوێزێتەوە ، بەرپرسە ئەمنیەکانى کەرکوکیش دەڵێن"ئەو زیندانیانەى داعش گواستوونیەتەوە بۆ موسڵ سەرجەمیان پلەدارى باڵاى سوپاى عێراقن."\nی مانگی یه‌ک ٠١, ٢٠١٥\nله‌گه‌ڵ ڕووداوه‌کاندا: کورد چی بکات له 2015 دا\nده‌کرێت بگوترێت ناخۆشترین ڕووداوه‌کانی ساڵی پار بریتی بوون له بڕینی به‌شه بودجه‌ی هه‌رێم له‌لایه‌ن حکومه‌ته‌که‌ی ئه‌وسای عێراقه‌وه و هه‌روه‌هاش ده‌رکه‌وتن و شه‌ڕی تێرۆریستانی ده‌وڵه‌تی ئیسلامی.\nفەرماندە سەربازیەکان: دەبێت هێزه‌کانی پێشمەرگە لە ژێر کۆنترۆڵى حزب دەربهێنرێن و یەکبخرێنەوە\nفەرماندە سەربازیەکانى سەربە لایەنە سیاسیەکانى هەرێمى کوردستان، یەکخستنى هێزه‌کانی پێشمەرگە و دەرهێنانیان لە ژێر کۆنترۆڵى حزب بە گرنگ دەزانن ، دەڵێن" هه‌تا هێزە چەکدارەکان لە ژێر کۆنترۆڵى حزب دەرنەهێنرێن میللەت لە ناخۆشى رزگارى نابێت".\nی مانگی دوازده ٣١, ٢٠١٤\nمێزگرد: کورد، 2014 ، ئاینده\nله ساڵی 2014 دا له زۆر رووه‌وه گه‌لێک هه‌ڵکشان و داکشانمان بینی، پێداچوونه‌وه به ڕووداوه‌کانی ساڵه‌که‌دا پێمان ده‌ڵێت چ جۆره ساڵێک گوزه‌راوه و به چ چه‌شنێک کاریگه‌ری هه‌بووه له‌سه‌ر ئاینده و به‌رنامه‌ڕێژی بۆ ئاینده.\nهێزه‌کانی پـێشـمه‌رگه له هه‌ردوو ناوچه‌ی مه‌خمور و گوێر هێرش ده‌که‌نه سه‌ر داعش و پـێشڕه‌وی ده‌که‌ن\nهێزه‌کانی پـێشـمه‌رگه ئه‌مڕۆ چوارشه‌ممه به پاڵپشـتی هێزی ئاسـمانی هاوپه‌یمانان به ڕێبه‌رایه‌تی ئه‌مه‌ریکا هێرشیان کردووه‌ته سه‌ر چه‌کدارانی داعش له هه‌ردوو ناوچه‌ی مه‌خمور و گوێر له باشوری شاری موسڵ و توانیویانه پـێشـڕه‌وی بکه‌ن و چه‌ند گوندێـک ئازادبکه‌ن\nی مانگی دوازده ٣٠, ٢٠١٤\nژیان له فه‌رهه‌نگدا: که‌ژاڵ ئه‌حمه‌د\nچه‌نده جوانه ئه‌و کاته‌ی شاعیرێک دێت و به سوربوونێکه‌وه به‌ره‌نگاری هه‌موو باره باوه‌کان ده‌بێته‌وه و پێمان ده‌ڵێت "که‌س وه‌ک خۆم مێژووی خۆم نانوسێته‌وه." (که‌ژاڵ ئه‌حمه‌د) ئه‌و شاعیره‌یه خۆی خۆی پێده‌گه‌یه‌نێت و ده‌بێته ده‌نگه ڕاسته‌قینه و ڕه‌سه‌نه‌که‌ی ژنی کورد.\nی مانگی دوازده ٢٩, ٢٠١٤\nحکومەتى عێراق بودجەى جێبه‌جێکردنى ماددەى 140 دەبڕێت\nحکومەتى عێراق لە بودجەى ساڵى 2015 هیچ بڕە پارەیەکى بۆ ماددەى 140 ی دەستورى عێراق تەرخان نەکردووە، ئەمەش وادەکات ئیش و کارى نوسینگەکانى جێبەجێکردنى ماددەى 140 لەناوچە دابراوەکان بوەستێت\nی مانگی دوازده ٢٨, ٢٠١٤\nحه‌سه‌ن بارام: هۆکاری نائارامی توزخورماتوو ئاشکرا ده‌کات\nجێگیربوونی ژماره‌یه‌ک له میلیشیاکانی شیعه‌کان له دوزخوماتوو بوه‌ته مایه‌ی بێزارکردنی هه‌موو چینو توێژه‌کانی شارۆچکه‌که\nی مانگی دوازده ٢٧, ٢٠١٤\nتوندوتیژی له قه‌زای خورماتوو\nبه‌رپرسێکی یه‌کێتی نیشتیمانی کوردستان ڕاده‌گه‌ێنیت شه‌وی هه‌ینی چه‌کداره شیعه‌کان له قه‌زای خورماتوو پێن که‌سیان ڕفاندووه و زانایه‌کی ئاینیش له‌لایه‌ن چه‌ند چه‌کدارێکه‌وه کوژراوه.


میدڤیدیڤ:ئەمریکا تەنھا لەپێناو دژایەتیکردنی ئەسەد،ھاوکاری گروپە تیرۆریستییەکان دەکات - هيوای کۆرد\nHome هەواڵ جێهان میدڤیدیڤ:ئەمریکا تەنھا لەپێناو دژایەتیکردنی ئەسەد،ھاوکاری گروپە تیرۆریستییەکان دەکات\nمیدڤیدیڤ:ئەمریکا تەنھا لەپێناو دژایەتیکردنی ئەسەد،ھاوکاری گروپە تیرۆریستییەکان دەکات\nسەرۆک وەزیرانی ڕوسیا بەتوندی ھێرشدەکاتەسەر سیاسەتی ئەمریکا بەرامبەر گروپە تیرۆریستییەکانی عیراق و سوریاو ڕایدەگەیەنێت، لەبەر دژایەتیکردنی ئەسەد، واشنتۆن ھاوکاری داعش دەکات.\nدیمیتری میدڤیدیڤ سەرۆک وەزیرانی ڕوسیا بەئاژانسی سپوتنگ-ی وڵاتەکەی ڕاگەیاندووە، ئەو سیاسەتەی ئەمریکا بەرامبەر گروپە تیرۆریستیەکانی عیراق پەیڕەوی دەکات، گوایە دەیەوێت لەناویان ببات، تەنھا بۆ چەواشەکردنی وڵاتانی جیھانە بەگشتی و ئەو وڵاتانەی بەدەست تیرۆرەوە دەناڵێنن بەتایبەتی.\nباسی ئەوەشی کردووە، ئەمریکا تەنھا لەپێناو دژایەتیکردنی بەشار ئەسەد سەرۆکی سوریا، ھاوکاری گروپە تیرۆریستییەکان دەکات بەتایبەتیش داعش.\nمیدڤیدیڤ وتووشیەتی:”ئەوە وایکردووە بارودۆخی ئەمنی عیراق لەسایەی ئەمریکادا بەتەواوی بشێوێت و بگاتە ئەو قۆناغەی ئێستا کە تێیدایەتی”.\nلەلایەکی تریشەوە سوھام موسا پەرلەمانتاری ئیئتیلافی دەوڵەتی یاسا لەئەنجومەنی نوێنەرانی عیراق ڕایگەیاندووە، وەک ھەوڵێک بۆ ھەڵوەشاندنەوەی ئەو ھاوپەیمانێتییەی ڕوسیا بۆ دژایەتیکردنی داعش دروستیکردووە، ئەمریکا بەئاشکرا ھاوکاری گروپی تیرۆریستی داعش دەکات.\nئاشکراشیکردوە، وڵاتانی سعودیەو قەتەرو ئیمارات و تورکیاو ئوردن داردەست و ئامێرن بەدەست ئەمریکاوە بۆ جێبەجێکردنی پلانەکانی لەناوچەکەو پاراستنی بەرژەوەندییە تایبەتییەکانی خۆی.\nTags: ئەمریکابەشار ئەسەدداعش‌دیمیتری میدڤیدیڤعیراق و سوریا\nفەخرەدین قادر: ئەگەر كێشەكان بەلاچوونی ئێمە چارەسەربێت خۆمان بە كورسییەوە نەبەستۆتەوە\nUN لەپرۆسەی ئاوەدانکردنەوەی قەزای شنگال بەشداری دەکات


سەرۆکى ڕێکخراوى بەدر لە قەرەتەپەى پارێزگاى دیالە کوژرا\nشەوى سێشەممە سەرۆکى ڕێکخراوى بەدر لە ناوچەى قەرەتەپەى پارێزگاى دیالە کە لەلایەن داعشەوە بۆمبى چێنراوى بۆ دانرابوو ، کوژرا و کوڕێکیشى کە لە کاتى ڕووداوەکەدا لەگەڵى بوو بە سەختى برینداربووە.\nمحەمەد حاجى عومەر بەرپرسى کۆمیتەى یەکێتى لە ناحیەى قەرەتەپە ، بە دەنگى ئەمەریکاى راگەیاند"ئەبو حەسەن ى فەرماندەى رێکخراوى بەدر بۆ پشکنینى گوندە عەرەب نیشینەکانى خوارووى قەرەتەپە لەگەڵ هێزەکەیدا رۆیشتوە، لەرێگە بۆمبى پێدا تەقیوەتەوە و کوژراوە."\nناحیەى قەرەتەپەى پارێزگاى دیالە ، هەرچەندە لە نێو ناحیەکە و دەوروبەرى هێزەکانى پێشمەرگە و حەشدى تێدا جێگیرکراون ، بەڵام تا ئێستا لەو ناوچەیە پێچەوانەى ناوچەکانى تر گرژى لەنێوانیان دا رووینەداوە.\nمحەمەد حاجى عومەر ، روونیکردەوە بەرپرسەکەى رێکخراوى بەدر پێشتر و لەسەردەمى بەعس دا لەکوردستان ژیاوە ، بۆیە رۆڵى هەبووە لەو تەباییەى لەناوچەکەدا هەیە.\nپێشتر دەنگى ئەمەریکا بڵاویکردبویەوە، داعش هێز رەوانەى دیالە دەکات و دەیەوێت شەڕ بۆ ئەو پارێزگایە بگوێزێتەوە، ئەمەش لەپێناوى نزیک بونەوە لە بەغداى پایتەخت.\nمحەمەد حاجى عومەر ئاماژەى بەخراپى بارودۆخى ئەمنى پارێزگاى دیالە کرد ، روونیکردەوە داعش لەدیالە جم و جۆڵى فراوانى هەیە و لەگوندەکانى دەوروبەرى قەرەتەپە دەستگیراوە بەسەر کارگەیەکى دروستکردنى بۆمب دا، وتى"ناوچەکە فراوانە و ژمارەى هێزەکانى سوپا و حەشد زۆر کەمە ، بە شێوەیەک لە 3 گونددا 10 سەربازى تێدایە ، بۆیە دۆخەکەیان پێ کۆنترۆڵ ناکرێت."\nپارێزگاى دیالە لەماوەى 14 ساڵى رابردوودا پێگەى گروپە چەکدارەکان بووە ، بەڵام لەوەتەى داعش موسڵى کۆنترۆڵکرد بارودۆخى ئەو پارێزگایە بەراورد بەپێشووتر هێور بوویەوە، بەڵام لە ئێستادا کە شەڕ لە موسڵ خەریکە کۆتایى دێت دیسانەوە دۆخى ئەو پارێزگایە تێکچووە.


په‌كه‌كێ چ ژ هه‌رێما كوردستانێ دڤێت؟ | Evro News\nسه‌ره‌كى گۆتار په‌كه‌كێ چ ژ هه‌رێما كوردستانێ دڤێت؟\nپه‌كه‌كێ چ ژ هه‌رێما كوردستانێ دڤێت؟\nدلۆڤان ئه‌مجه‌د بارزانى\nهه‌رێما كوردستانێ هه‌رێمه‌كا ئازاد و سه‌ربخوه و خودان ده‌ستهه‌لاته، هه‌روه‌سا خودان حوكمه‌ت و سه‌رۆك و په‌رله‌مان و پێشمه‌رگه‌یه وه‌كی هه‌ر ده‌وله‌ت و هه‌رێمه‌كا دی یا جیهانی.\nچه‌كدارێن په‌كه‌كێ جهێ خوه‌یێ به‌ردای كو كوردستانا باكۆره یێن هاتینه هه‌رێما كوردستانێ دا ل ناڤا چیایان دا شه‌ڕێ ده‌وله‌تا توركیا دكه‌ن.\nنها ژی یێ شه‌ڕێ پێشمه‌رگێ هه‌رێما كوردستانێ دكه‌ن شه‌ڕێ كوردی ل گه‌ل كوردی، ب راستی ژی مه‌زنترین كاره‌ساته.\nد ڤێره‌دا دێ بێژمه چه‌كدارێن په‌كه‌كێ هه‌ڕن وه‌لاتێ خوه ئاخا بابوكالێن خوه جهێ خێزانێن وه لێ دژین رزگار بكه‌ن، كو كوردستانا باكووره نه‌هێن د چیایێن كوردستانا باشوور دا شه‌ڕێ دوژمنی بكه‌ن.\nئه‌م یێن د هه‌رێمه‌كا ئازاد دا و مه هێزێن خوه‌یێن هه‌یین كو پیرۆزترین هێزه ب ناڤێ (پێشمه‌رگه)ی ل هه‌می جیهانێ، مه چ پێویستی ب هه‌وه نینه هه‌رن وه‌لاتێ خوه ئازاد بكه‌ن نه‌ره‌ڤنه هه‌رێما كوردستانێ شه‌ڕی بكه‌ن.\nكوردستانا باشوور گه‌له‌ك قه‌در و قیمه‌ت ل وه دگرت لێ وه شه‌ڕێ برایێن خوه كر و چ ل پێش چاڤێن خوه نه‌دیت، مه‌زنترین شاشى بوو، هه‌وه دوباره كریه‌ڤه و شه‌ڕێ پێشمه‌رگه‌یان كری و پێشمه‌رگه شه‌هیدكرن، ب راستی ئه‌ڤه وێ چه‌ندێ دگه‌هینیت كو باوه‌ری و په‌یره‌و و پرۆگرامێن هوون ل سه‌ر هاتینه دامه‌زراندن هه‌می دشاش و نه‌درستن.\nدڤێت وێ چه‌ندێ بزانن كو (ئاپۆ نه ل هه‌رێما كوردستانێ یه، ئاپۆ یێ د زیندانێن توركیا دا) هه‌ڕنه وێرێ ئاپۆیێ خوه ئازاد بكه‌ن.\nهه‌روه‌سا هێرشا په‌كه‌كێ بۆ سه‌ر هێزێن پێشمه‌رگه‌ی و شه‌هیدكرنا پێشمه‌رگه‌یه‌كێ و برینداركرنا سێ پێشمه‌رگه‌یێن دی هه‌رێما كوردستانێ، كوردستانی ڤێ هێرشا تیرۆرستی و چه‌كداری ب توندی پروته‌ستو و شه‌ڕمه‌زار دكه‌ن.\nئه‌ڤ كارێن چه‌كدارێن په‌كه‌كێ كری ژ ده‌رڤه‌ی قانوونێ یه ل هه‌رێمێ و ل بن هه‌ر ناڤ و ئارمانجه‌كێ بن كاره‌كێ زۆرداریه، داگیركرنا ئاخ و گوندێن خه‌لكێ هه‌ژار و تێكۆشه‌ڕێن كوردستانێ، كو بۆ ئازادیا گوند و ئاخ و وارێ خوه ل دژی دوژمنان ب هه‌زاران شه‌هیدێن دای.\nلێ جهێ داخێ یه ژ ئه‌گه‌رێ ڤێ سیاسه‌تا شاش و سته‌مكاری و درندانه‌یا په‌كه‌كێ ئه‌ڤه ماوێ (٣٠) سالایه نه‌شیانه ب ئاخ و گوند و وارێن خوه دلخۆش بن، ب ئازادی لێ بژین.\nنه‌وێرن ل سه‌ر ئاخا خوه شه‌ڕی بۆ ئازادیا گوند و وار و ئاخا خوه بكه‌ن یێن ره‌ڤینه هه‌رێما كوردستانێ و چیایێن مه‌ژی بۆ وان باشترین په‌ناگه‌ه نه بۆ مانه‌ڤه‌یا وان. هه‌بوون و مانا بنكه و باره‌گایێن په‌كه‌كێ ل هه‌رێما كوردستانێ بتنێ ئاریشه و ده‌رده‌سه‌ریه بۆ گه‌لێ كوردستانێ و ئاسته‌نگێن سه‌ره‌كینه بۆ ئاڤه‌دانكرنا كوردستانێ و دابینكرنا ته‌ناهی و ئارامی و خزمه‌تگوزارییان.\nهه‌روه‌سا حوكمه‌تا هه‌رێما كوردستانێ ژی ب توندی ئیدانه‌یا هێرشا چه‌كدارێن په‌كه‌كێ بۆ سه‌ر هێزێن پێشمه‌رگه‌ی كر و داخواز ژی ژ په‌كه‌كێ كر كو هه‌ر نها و ب زووترین ده‌م ئاخا هه‌رێما كوردستانێ چۆل بكه‌ن و كێشه‌یا خوه ل گه‌ل توركیا ل ناڤا ئاخا توركیا دا ئێك لایی بكه‌ن.\nوه‌زاره‌تا ده‌رڤه‌یا ئه‌مریكا د راگه‌هاندنه‌كێ دا ب توندی سه‌ركونه‌یا هێرشا پارتا كرێكارێن كوردستانێ ـ په‌كه‌كێ بۆ سه‌ر هێزێن پێشمه‌رگه‌ی ل چه‌مانكێ دكه‌ت و دبێژیت: پشتگیریێ ل حوكمه‌تا عیراقێ و هه‌رێما كوردستانێ دكه‌ین بۆ بنبركرن و نه‌هێلانا تیرۆرێ.\n78 queries in 0.914 seconds.


عه‌بادی داواكارییه‌كی حه‌شدی شه‌عبی ره‌ت ده‌كاته‌وه\nسه‌رۆك وه‌زیرانی عێراق رایگه‌یاند، حكومه‌تی عێراق پلانێكی تایبه‌تی بۆ كه‌مكردنه‌وه‌ی ژماره‌ی سه‌رباز و راویژكاره سه‌ربازییه‌كانی هێزی هاوپه‌یمانی نێوده‌وڵه‌تی دژ به داعش له عێراق به‌شێوه‌یه‌كی پله‌دار هه‌یه.\nعه‌بادی جه‌ختیشی كرده‌وه، به‌له‌به‌رچاوگرتنی دۆخی هه‌نووكه‌یی، هێشتا عێراق پێویستی به هه‌وڵی هێزه ئاسمانییه‌كانی هاوپه‌یمانی نێوده‌وڵه‌تی به سه‌رپه‌رشتی ئه‌مه‌ریكا هه‌یه و، ناكرێت ئه‌و هێزانه به‌یه‌كجار له‌عێراق بكشێنه‌وه.\nئه‌م قسانه‌ی عه‌بادی له‌لایه‌ك ئاماژه‌یه‌كن بۆ ئه‌وه‌ی كه هێشتا مه‌ترسی داعش له‌عێراق بنبڕ نه‌بووه و هه‌ره‌شه‌ی بۆ سه‌ر ئه‌منی وڵات ماوه، له‌لایه‌كی دیكه‌شه‌وه ده‌كرێت وه‌ڵامێك بێت بۆ داواكاریه‌كه‌ی هه‌ریه‌ك له حزبوڵڵای عێراق و گروپی نوجه‌بای سه‌ر به حه‌شدی شه‌عبی، كه داوای كشانه‌وه‌ی یه‌كجاری هێزه ئه‌مه‌ریكییه‌كانیان له عێراق كردووه.\nئه‌مه‌ش هاوكاته له‌گه‌ڵ ئه‌وه‌ی ئه‌مڕۆ ئه‌بو وارس ئه‌لموسه‌وی، گوته‌بێژی گروپی نوجه‌بای سه‌ر به حه‌شدی شه‌عبی كه ده‌گوترێت فه‌رمان له سوپای پاسدارانی ئێران وه‌رده‌گرێت، به‌توندی هێرشی كرده سه‌ر مانه‌وه‌ی هێزه ئه‌مه‌ریكییه‌كان له عێراق و جه‌ختی كرده‌وه، ئه‌گه‌ر ئه‌مه‌ریكا بڕیاریدابێت له عێراق نه‌كشێته‌وه، ئه‌وا به‌هێزی چه‌ك وه‌ده‌ریان ده‌نێین. هه‌وره‌ها داواشی له عه‌بادی كرد، فشار بخاته سه‌ر هێزه ئه‌مه‌ریكییه‌كان بۆئه‌وه‌ی له عێراق بكشێنه‌وه و، داواش له به‌رپرسانی ویلایه‌تی یه‌كگرتووه‌كان بكات، چیتر هه‌ر ڕۆژه‌وه لێدوانێك له‌سه‌ر عێراق نه‌ده‌ن، چونكه وه‌ك ئه‌لموسه‌وی ئاماژه‌ی پێكرد، به‌مدواییانه به‌رپرسانی ئه‌مه‌ریكا به‌شێوه‌یه‌ك لێدوانه‌كانیان له‌سه‌ر عێراق چڕ كردۆته‌وه، وه‌ك بڵێن بووه‌ته ویلایه‌تێكی ئه‌مه‌ریكی.\nله‌لایه‌كی دیكه‌وه هه‌ر ئه‌مڕو جه‌عفه‌ر حوسه‌ینی، گوته‌بێژ به‌ناوی میلیشیاكانی حزبوڵڵای عێراقی كه یه‌كێكن له گرووپه‌كانی ناو حه‌شدی شه‌عبی و له‌لایه‌ن ئێرانه‌وه پاڵپشتی ده‌كرێن، هه‌ڕه‌شه له ھێزه‌كانی ئه‌مریكا له عێراق كرد و وتی"له هه‌ر ساتێكدا ده‌ست به رووبه‌ڕووبوونه‌وه‌یه‌كی فراوان ده‌كه‌ین له‌گه‌ڵ هێزه‌كانی ئه‌مریكادا و هیچ پێویست به بوونیان له عێراق نییه و ده‌بێت بڕۆن، جا چ راهێنه‌ربن یان راوێژكار پێویسته له وڵات بچنه ده‌ره‌وه".\nهه‌ڕه‌شه‌كه‌ی ئه‌و گرووپه‌ی حه‌شدی شه‌عبی، دوای چه‌ند كاتژمێرێك بوو له هه‌واڵی كشانه‌وه‌ی به‌شێك له ھێزه‌كانی ئه‌مریكا له عێراق.\nبه‌ڵام جه‌عفه‌ر حوسه‌ینی، گوته‌بێژ به‌ناوی میلیشیای حزبوڵڵای عێراق ده‌ڵێت"مانه‌وه‌ی هێزه‌كانی ئه‌مریكا له عێراق داگیركارییه و له هه‌ر ساتێكدا رووبه‌ڕووی ئه‌مریكییه‌كان ده‌بینه‌وه".\nوته‌بێژی ئه‌و گرووپه‌ی حه‌شدی شه‌عبی لێدوانی بۆ میدیاكانی عێراق داوه‌و وتوویه‌تی"هاوپه‌یمانی نێوده‌وڵه‌تی دژی داعش به‌سه‌رۆكایه‌تی ئه‌مریكا له ده‌ره‌وه‌ی ئیراده‌ی عێراق پێكهاتووه و هێزه‌كانی ئه‌مریكا له خۆیانه‌وه هاتوونه‌ته عێراق".\nئاماژه‌ی به‌وه‌شكردووه، هیچ بڕیارێكی حكومه‌تی عێراق نییه باسی مانه‌وه‌ی هێزه‌كانی ئه‌مریكا له وڵات بكات و ئه‌مریكییه‌كان حكومه‌تیشیان ئیحراج كردووه، چونكه عێراقییه‌كان پێویستیان به ئه‌مریكا نییه، جا به‌ناوی راهێنه‌ر یان راوێژكار یان هه‌ر ناوێكی دیكه بێت. عێراق به‌بوونی ئه‌مریكییه‌كان سه‌قامگیر نابێت و ئه‌وانیش له‌سه‌ر داواكاری حكومه‌تی عێراق نه‌هاتوون".\nهه‌روه‌ها وتوویه‌تی"چه‌كی چه‌كداره‌كانمان ئێستا له ته‌قه‌كردن وه‌ستاوه، به‌ڵام ئه‌گه‌ری ئه‌وه هه‌یه له هه‌ر ساتێكدا دژی ئه‌مریكییه‌كان بكه‌ونه‌وه ته‌قه‌كردن، ئه‌مجاره هیچ نێوه‌ندگیرییه‌كیش به‌كه‌ڵكی ئه‌مریكییه‌كان نایه‌ت و وه‌ك پێشوو نییه".\nحوسه‌ینی ده‌ڵێت"ئه‌مریكییه‌كان به‌ناوی داعشه‌وه هاتنه‌وه تاوه‌كو پاساو بۆ گه‌ڕانه‌وه‌ی دوای كشانه‌وه‌كه‌یان بدۆزنه‌وه، ئه‌و ئامێرانه‌ی په‌یوه‌ندیكردنیش كه له شاری تكریت كه‌وتوونه‌ته ده‌ستمان، لای هیچ كه‌سێك نییه ته‌نها ئه‌مریكییه‌كان نه‌بێت".


بەهجەت ئەڤداڵ: ریفراندۆم هەر ئەنجام دەدرێت\nبرێت مەکگۆرک نوێنەری سەرۆکی ئەمریکا بۆ جەنگی دژی داعش لە کۆنفرانسێکی ڕۆژنامەنووسیدا ڕایگەیاند ”بارزانی داوایی بەدیلی دەکرد ئێمە لەگەڵ عێراق و بەرپرسانی هەرێم کفتۆگۆمان کرد، بۆ ئەوەی بەدیلی گونجاو پێشکەش بکەین لەئێستادا بەدیلەکەمان داوەتە بارزانی و چاوەڕوانی وەڵامین”.\nبەڵام بارزانی هەر دوای کۆبونەوەکەی لەگەڵ برێت مەکۆرگ و نەتەوە یەکگرتووەکان و نوێنەری فەرەنساو بەریتانیا و ئەڵمانیا لە زاخۆ لەبەردەم جەماوەرێکی گەورەدا رایگەیاند کە ریفراندۆم هەر ئەنجامدەدەیەن لە وادەی خۆیدا...\nئاسۆ جەبار بۆ ئەو مەبەستە وتووێژێکی لەگەڵ بەهجەت ئەڤداڵ کارگێڕی لقی یەکی پارتی دیموکراتی کوردستان لە دهۆک سازکردووە...\nبەهجەت باس لە نەهامەتییەکانی کورد دەکات بەدەست دەسەڵاتە یەکلەدوایەکەکانی عێراقەوە، هاوکات دەڵێت "بڕیاری ریفراندۆم بڕیاری کەسێک یان حیزبێک نیە، ئەڤە بڕیاری سەرکردایەتی سیاسی کوردستانە...."\nدەشڵێت "ریفراندۆم هەر ئەنجام دەدرێت."\nوتووێژ لەگەڵ بەهجەت ئەڤداڵ


دروشمێك ئێمه‌ى تاساند و گه‌ڕاندینییه‌وه ماڵ\nله نسكۆوه.. بۆ مه‌نفا - 20\nساڵه‌كان به‌دواى یه‌كدا هێنده خێرا تێپه‌ڕ ده‌بوون، ده‌تگوت سه‌ریان ناوه‌ته دواى یه‌ك. له‌دواى چوار ساڵ، ئیدی له پۆلی ده‌یه‌م ده‌مخوێند. ئه‌وه‌نده‌م كتێبی هه‌مه‌جۆر خوێندبووەوه به‌رده‌وام حه‌زم ده‌چووه نووسین. هه‌میشه باشترین نمره‌م له نووسینى داڕشتن ده‌هێنا. باشترین داڕشتنم بۆ زۆر له هاوپۆله‌كانم و ته‌نانه‌ت بۆ هاوڕێ كچه‌كانیش ده‌نووسی. له خه‌ڵوه‌ته‌كانى خۆمدا، وه‌ك ئه‌وه‌ى كارێكى نهێنى و ترسناك بكه‌م، چه‌نده‌ها كورته‌چیرۆكم ده‌نووسی و ده‌مدڕاند. پڕ تیراژترین گۆڤارى ئه‌و سه‌رده‌م، گۆڤارێكى گه‌نجانه بوو به‌ناوى جه‌وانان. به‌درێژایی هه‌موو ساڵه‌كانى رابردوو، دووشه‌ممه‌ى هه‌موو هه‌فته‌یه‌ك ئه‌و گۆڤاره‌م ده‌كڕى. ئه‌وان وه‌كوو دروشمى گۆڤاره‌كه له‌نێو بۆكسێكدا ده‌یاننووسی: "رۆژانى دووشه‌ممه، له شاردا، كه‌س پیر نییه، چونكه هه‌مووان جه‌وانان ده‌خوێننه‌وه". سه‌رنووسه‌ره‌كه‌ى له هه‌موو ژماره‌یه‌كدا ئاڵقه‌یه‌كى نوێی له رۆمانه‌كانى بڵاو ده‌كرده‌وه. ئیدی غه‌ریبیی خۆمم له‌بیر چووبووەوه. ده‌تگوت هه‌ر له‌م شاره له‌دایك بوومه. من ئه‌و دیكتاتۆره دیموكراته‌م خۆش ده‌ویست كه به ناوى (شاهینشا ئاریامیهر) حوكمى ئێرانى ده‌كرد. هه‌ر ئه‌وه‌ش بووبووه هۆكارى ئه‌وه‌ى به‌رده‌وام له‌گه‌ڵ باوكمدا مشتومڕى توند بكه‌ین. من له ناتێگه‌یشتوویی و ناپێگه‌یشتوویى خۆم سه‌رسام بووم به شێوه‌ى حوكمڕانێتییه‌كه‌ى. ئه‌و دیكتاتۆر بوو له سیاسه‌ت و ئه‌وپه‌ڕى دیموكرات بوو له ئازادیی كه‌سی و كۆمه‌ڵایه‌تى و ئه‌ده‌بی و هونه‌ریدا. ئه‌و مزگه‌وتى هێنده خۆشی دروست ده‌كرد كه ده‌چوویته ناوى، حه‌زت لێ نه‌بوو بێیته ده‌رێ. رێگاشیان له كه‌س نه‌ده‌گرت هاتوچۆى مزگه‌وت بكات. له ته‌كیشیدا، شارێكى دوور و ته‌ریكى وه‌ك زابوولیش له سینه‌ماى باش و شوێنى مه‌یخواردنه‌وه بێ به‌ش نه‌بوو. رێگه‌ى ده‌دا، ماڵه سه‌یده‌كان، له ئێوارانى هه‌موو رۆژانى چوارشه‌مه‌دا، مه‌لایه‌ك بانگهێشت بكه‌ن شینى حوسێنیان بۆ بگێڕێ، هاوكات ماڵى دراوسێی سه‌ید، مافی ئه‌وه‌یان هه‌بوو له ماڵى خۆیان ئاهه‌نگى سه‌ما و شادى و خواردنه‌وه بگێڕن. له‌سه‌ر قه‌دپاڵى گردۆلكه و شاخ و كێوه‌كان و له‌سه‌ر دیوارى قوتابخانه‌كان و له هه‌موو لا و هه‌موو شوێن له مه‌دحى (شا)دا به بۆیه و به تابلۆ و به به‌ردى ره‌نگاوڕه‌نگ ده‌یاننووسی: "شا، سێبه‌رى خوایه". هه‌روه‌ها له شێوه‌ى سێگۆشه‌دا ده‌یاننووسی:" خودا..شا..وڵات". ئه‌و سیاسییه ناڕه‌زاییه‌كانى خۆى یان ده‌په‌ستایه نێو زیندانه ترسناكه‌كان، یان دووریانى ده‌خسته‌وه بۆ هه‌مان ئه‌و شاره‌ى ئێمه‌ى بۆ دوور خرابووینه‌وه. من باسم له ئازادییه‌كانى ده‌كرد و باوكم پێدا ده‌هاته خوارێ باسی له سته‌م و زوڵم و ناپاكییه‌كانى ده‌كرد هه‌مبه‌ر به كورده‌كانى وڵاته‌كه‌ى خۆى و هه‌مبه‌ر به ئێمه‌یش. باوكم به هه‌ڵچوونه‌وه ده‌یگوت: ئه‌گه‌ر ئێمه ئێستا لێره‌ین سه‌به‌بكار ئه‌و پیاوه‌یه. باوكم باسی له رێكکه‌وتنى جه‌زایر و نسكۆهێنان به شۆڕشێك کە چى واى نه‌مابوو بگات به ئامانجه‌كانى، ده‌كرد. به‌ڵام من نه‌گه‌یشتبوومه ئه‌و ئاسته‌ى ره‌ش و سپیی ناو دنیا لیخنه‌كه‌ى سیاسه‌ت لێكدى هه‌ڵاوێرم. من له هه‌ڕه‌تى گه‌نجێتیمدا ئه‌وپه‌ڕى ئازادیم هه‌بوو. به‌ڵام نه‌مده‌زانى هه‌موو جار به‌و مشتومڕه بێ ئه‌نجامانه برینه كۆنه‌كه‌ى باوكم ده‌كوڵێنمه‌وه. كورده‌كان هه‌ر یه‌كه و فێڵێك و حیله شه‌رعییه‌كیان دۆزییه‌وه و خۆیان رزگار كرد و ته‌نیا ئێمه و ماڵێكى دیكه ماینه‌وه. ئه‌وانى تر ره‌زامه‌ندیى حكوومه‌تیان وه‌رگرت و هه‌ر یه‌كه و گواسترانه‌وه بۆ شارێك. له‌گه‌ڵ ئه‌وه‌شدا هیچ هه‌ستم به ته‌نیایی و غه‌ریبی نه‌ده‌كرد. ده‌ڵێن مرۆڤ، كوڕى ژینگه‌كه‌ى خۆیه‌تى. منیش ته‌مه‌نى هه‌رزه‌كارى و گه‌نجێتیم له‌و شاره توانده‌وه. هه‌موو ساڵه‌كانى خوێندنم به سه‌ركه‌وتوویی به‌ڕێ كرد و له‌گه‌ڵ ئه‌وه‌یدا حه‌زم به خوێندنى ئه‌ده‌بی هه‌بوو، به‌ڵام بوارى پیشه‌سازیی كشتوكاڵیم هه‌ڵبژارد. ئه‌ویش له‌به‌ر ئه‌وه‌ى مانگانه چوارسه‌د تومان ده‌رماڵه‌یان پێ ده‌داین، كه بۆ ئه‌وكات زۆر بوو.\nله پڕێكدا ئه‌زموون و به‌سه‌رهاتى ئاشقایه‌تى و دڵداریی خۆم و هاوڕێكانم له‌نێو مێشكمدا كۆ كرده‌وه و ده‌ستم دایه نووسینى رۆمانێك و له رێگه‌ى پۆسته‌وه بۆ ناونیشانى چاپخانه‌یه‌كم نارد له تاران. رۆژانه‌ش ده‌چوومه فه‌رمانگه‌ى پۆست و سندووقه پۆستییه‌كه‌مم ده‌كرده‌وه بزانه رۆمانه‌كه‌یان نه‌كردووه به ماڵى قه‌ڵپ و بۆ ساحێبه‌كه‌ى بینێرنه‌وه. كه‌متر له مانگێكى پێچوو، نامه‌یه‌كیان بۆم نارد. لۆگۆى چاپخانه له‌سه‌ر زه‌رفی نامه‌كه بوو، بۆیه زوو زانیم هی ئه‌وانه. هه‌تا زه‌رفه‌كه‌م هه‌ڵپچڕى و نامه كورته‌كه‌م خوێنده‌وه، ده‌سته‌كانم به ئاشكرا ده‌له‌رزین. وێڕاى ده‌ستخۆشییان، نووسیبوویان رۆمانه‌كه‌تمان خوێنده‌وه. په‌سند كرا و له نۆره‌ى چاپدایه. خه‌ریك بوو له خۆشییان باڵ بگرم. ده‌مویست یه‌خه‌ى هه‌موو ئه‌و كه‌سانه بگرم كه به شه‌قامه‌كه‌دا هاموشۆیان ده‌كرد و پێیان بڵێم: ئه‌وه منم...كوڕی شاره‌كه‌تان... بمبینن.. یه‌كه‌م نووسه‌رم له‌م شاره‌دا رۆمانه‌كه‌م چاپ ده‌كرێ... به‌ڵام خێرا خۆم كوتایه نێو كۆشكێكى ته‌له‌فۆنی گشتى و مژده‌كه‌م دایه خۆشه‌ویسته‌كه‌م.\nكه‌چی له‌بن و بنى دڵیشمدا هێشتا له‌وه ده‌ترسام ئه‌وان پێ بزانن من ئێرانى نیم و خه‌ڵكى وڵاتێكى دیكه‌م و لێره په‌ناهەنده‌م، ئه‌وانیش له چاپكردنى رۆمانه‌كه په‌شیمان ببنه‌وه. هیچ نه‌بێ گومانى ئه‌وه‌یان لا دروست بێ، چۆن كه‌سێك دواى چوار - پێنج ساڵ، فارسییه‌كه‌ى هێنده باش بووبێ بتوانێ كورته چیرۆكیش نا، رۆمان بنووسێ. به‌ڵام رژێمى (شا) زووتر له چاپكردنى رۆمانه‌كه‌ى من رووخا و رژێمی ئیسلامى، چاپكردنى ئه‌و جۆره رۆمانانه‌ى راگرت. بۆیه یه‌كه‌م رۆمانى من، له‌گه‌ڵ رژێمه‌كه‌ى شادا نغرۆی نێو خه‌ره‌ندى مێژوو بوو.\nمن هێشتا مه‌ستى هه‌واڵه خۆشه‌كه‌ى چاپكردنى رۆمانه‌كه بووم، به‌یانییه‌ك له‌گه‌ڵ هاوڕێیه‌كى به‌لووچ، وه‌كوو هه‌موو رۆژانى تر، هه‌ر یه‌كه و سوارى پاسكیلی خۆمان بووین و به‌ره‌و قوتابخانه ده‌چووین. كه‌شوهه‌وا زۆر سارد بوو. قوتابخانه‌شمان به مه‌وداى سێ كیلۆمه‌ترێك ده‌كه‌وته ده‌ره‌وه‌ى شار. له پڕێكدا دروشمێك، كه به بۆیه‌یه‌كى سپراى، به ره‌نگى سوور و زۆر به‌په‌له و به خه‌تێكى ناخۆش، له‌سه‌ر دیوارێكى دوایین ماڵى دوا گه‌ڕه‌كى شار، من و هاوڕێكه‌مى تاساند. له ترساندا هه‌ردوو پێمان به‌سه‌ر په‌یدانى پاسكیله‌كه له‌نگه‌رى نه‌ده‌گرت و هه‌موو جه‌سته‌مان، نه‌ك له سه‌رمان، له ترسان كه‌وته له‌رزین. هێنده ترسابووین ده‌تگوت لێو و ددانه‌كانمان به‌سه‌ر یه‌كدا قه‌ڕساون و هیچ هێزێكیش ناتوانێ لێكیان بكاته‌وه. ته‌نانه‌ت نه‌مانده‌وێرا سه‌یرى یه‌كتریش بكه‌ین.\nترس و سه‌رما قه‌ڕماندبوومانى. من و هاوڕێ به‌لووچه‌كه‌یشم هه‌ر پێمان خۆش نه‌بوو كه دروشمێكى ئاوها ببینین. ئه‌وپه‌ڕى هه‌وڵمان ده‌دا به‌خێرایی په‌یدان لێ بده‌ین و زیاتر له‌و ناوه دوور بكه‌وینه‌وه، كه‌چى ده‌تگوت ئه‌و بایه سارده‌ى له‌به‌رامبه‌رمان و به ئاراسته‌ى ده‌موچاومان هه‌ڵی كردبوو، له‌وێ رایگرتبووین و له شوێنى خۆمان نه‌ده‌جووڵاین.\nبه‌ناچارى، به‌رله‌وه‌ى كه‌س له‌وێ، به‌دیار ئه‌و دروشمه‌وه بمانبینێ، گوتم: "با بگه‌ڕێینه‌وه. هه‌واكه زۆر سارده و با لێ ناگه‌ڕێ یه‌ك هه‌نگاو به‌ره‌و پێش بچین". خێرا و به‌بێ ده‌نگى و دڵ پڕ له ترس و هه‌ناو پڕ له سه‌رما، سووڕاینه‌وه و به‌ره‌و ماڵ گه‌ڕاینه‌وه و له دروشمى: "مردن بۆ شا" دوور كه‌وتینه‌وه. ئه‌و دروشمه‌ش، كه ئێمه، یه‌كه‌م كه‌س بووین بینیمان، بووه یه‌كه‌م پڕووشكى شۆڕش له‌و شارەى ئێمه‌ی لێ بووین له دژى رژێمى (شا)دا.


سلێمانی.. چەند بریندارێكی خۆپیشاندانەكانی ئەمڕۆ گەیەنرانە نەخۆشخانە - تۆڕی میدیایی خەڵک\nسلێمانی.. چەند بریندارێكی خۆپیشاندانەكانی ئەمڕۆ گەیەنرانە نەخۆشخانە\nئەمڕۆ لە خۆپیشاندانی خوێندكارانی كەمپی نوێی زانكۆی سلێمانی گرژی و ئاڵۆزی دروست بوو، چەند بریندارێك لە خوێندكاران و هێزە ئەمنییەكان گەیەنرانە خەخۆشخانە.\nسامان نادر، بەڕێوەبەری فریاكەوتنی خێرای سلێمانی بە (خەڵك)ی راگەیاند، بەهۆی گرژییەكانی ئەمڕۆ لە كەمپی نوێی زانكۆی سلێمانی ژمارەیەك بریندار لە هێزە ئەمنییەكان و خوێندكاران.\nوتیشی، هەندێك لە بریندارەكان بەردیان بەركەوتووە و هەندێكی دیكەشیان بۆمبی فرمێسكڕێژیان بەركەوتووە و هەندێكی دیكەش بەهۆی هەڵمژینی گازەكەوە باری تەندروستییان تێكچووە.\nئاماژەی بە ئەوەشكرد، هەندێك لە برینداران سوتاون، بەڵام زانیاری تەواو لەبەردەست نییە، چونكە حاڵەتەكان نوێن.\nباسی لە ئەوەشكرد، پێنج تیمیان ناردووەتە كەمپی نوێی زانكۆی سلێمانی و هەموو تیمەكانیشیان لە ئامادەباشیدان بۆ هەر حاڵەتێكی پێویست.\nئەمە لە كاتێكدایە ئەمڕۆ بۆ جاری چوارەم خوێندكارانی زانكۆ و پەیمانگاكان خۆپیشاندانیان ئەنجامداو چەند داواكارییەكیان هەیە و سەرەی ترینیان وەك خۆیان ئاماژەی پێدەكەن گەڕاندنەوەی دەرماڵەكانیانە كە لە ساڵی 2014 ەوە حكومەتی هەرێمی كوردستان ڕایگرتووە.\nگیراوەیەکی ئاسان بە سۆدەی نان و هەنگوین کە بە خێرایی چرچی ڕانەکانت لادەبات


سەرۆک کۆمار پێشوازیی دەکات لە وەزیری دەرەوەی جەزاییر\nسەرلەبەیانیی ئەمڕۆ چوار شەممە ٢٠١٧/٨/٩ بەڕێز سەۆک کۆمار دکتۆر فوئاد مەعسوم لە کۆشکی سەلام لە بەغداد پێشوازیکرد لە بەڕێز عەبدولقادر مساهل وەزیری دەرەوەی جەزاییر کە سڵاوی فەخامەتی سەرۆکی جەزاییر عەبدولعەزیز بۆتەفلیقەی گەیاند بە بەڕێزیان.\nسەرەتای دیدار بەڕێز سەرۆک کۆمار رۆڵی سەرۆک بۆتەفلیقەی بەرز نرخاند لە سەرکردایەتیی جەزاییر و داوای لەشساغیی و سەرکەوتنی بۆ کرد، هاوکات قوڵیی تایبەتمەندیی ئەو پەیوەندییانەی دوپاتکردەوە کە کۆماری عێراق و کۆماری جەزاییری دیموکراسیی گەلیی پێکەوە دەبەستێت بە تایبەتیی لە بوارەکانی پیشەسازیی و بازرگانیی و وزەدا، ئاماژەیشیکرد بۆ گرنگیی پتەو کردن فراوانکردنیان لە بوارە جیاجیاکاندا.\nسەرۆک کۆمار بایەخدانی عێراقی دەربڕی بۆ سود وەرگرتن لە شارەزاییەکانی جەزاییر لە بوارەکانی قەڵاچۆکردنی تێرۆر و ئاشتبونەوەی ناو کۆمەڵ، پێویستیی هەماهەنگیی ئاڵوگۆڕی زانیاریشی دوپاتکردەوە لە نێوان هەردو وڵاتدا.\nبەڕێزیان ئەوەیشی خستەرو کە پێویستە هاریکاریی هاوبەش لە هەردو کەرتی نەوت و گاز و سود وەرگرتن لە شارەزاییەکانی جەزاییر لەم بوارەدا بێتە ئاراوە، سەرباری گرنگیی هەماهەنگیی نێوان هەردولا لە بارەی نرخی نەوت لە ناو رێکخراوی دەوڵەتانی بەرهەم هێنەر (ئۆپیک) دا بەو پێیەی سەرچاوەی سەرەکیی داهاتە لە هەردو وڵاتدا.\nسەرۆک مەعسوم نیازمەندیی عێراقی نیشان دا بۆ کاراکردنی لیژنەی باڵای هاوبەشی نێوان هەردو وڵات کە دەبێتە فاکتەری زیاتر کردنی قەوارەی هاریکاریی، ئەوەیشی رونکردەوە کە عێراق بەو چاوەوە دەڕوانێت لە ئاسۆیەکی نوێ لە پەیوەندییەکاندا بکرێتەوە لەرێی فراوانکردنی هاریکاریی دیپلۆماتیی و گەشەپێدانی کاری ناوەندە دیپلۆماتییەکان لە هەردو وڵاتی برادا.\nلە بەشێکی تری دیدارەکەدا سەرۆک کۆمار ئاماژەیکرد بۆ ئەو مەترسییە هاوبەشانەی کە کە روبەڕوی عێراق و جەزاییر دەبێتەوە کە خۆی لە تێرۆری سنور بەزێندا دەبینێتەوە، لەو روەشەوە گرنگیی هەماهەنگیی هاوبەش و هاریکاریی لە بواری قەڵاچۆکردنی ئەم بەڵا ترسناکەی بەبیر هێنایەوە لە رێی چالاککردنی هاریکاریی هەواڵگریی لە دامەزراوە ئەمنییەکان لە هەردو وڵاتدا.\nلای خۆیەوە وەزیری دەرەوەی جەزاییر پیرۆزبایی سەرکەوتنەکانی هێزە چەکدارەکانی عێراقی پێشکەشکرد کە بە رزگارکردنی شاری موسڵ تاجی لەسەرنان، پەرۆشیی وڵاتەکەیشی دوپاتکردەوە بۆ بەردەوامبون لە پشتیوانیکردنی عێراق بە تایبەتیی لەو جەنگەی کە عێراق لە جیاتی هەموان بەئەنجامی دەگەیەنێت.\nبەڕێز مساهل ئاستی پەیوەندیی دوقۆڵیی عێراق و جەزاییری بەرز نرخاند و داوایکرد بەرزتر ببێتەوە تا هەمو بوارەکان بگرێتەوە بەو جۆرەی خزمەتی بەرژەوەندییەکانی هەردو وڵاتی برا دەکات.


تازه‌گه‌ری دیموكراتی به‌رامبه‌ر مۆدێرنیته‌ی سه‌رمایه‌داری – ئازادیی کۆمەڵگە\nماڵه‌وه/فەلسەفی/گوتار/تازه‌گه‌ری دیموكراتی به‌رامبه‌ر مۆدێرنیته‌ی سه‌رمایه‌داری\n0 6 9 خوله‌ك پێشتر بینراوه\nمیتۆدی زانسته كۆمه‌ڵایه‌تیه‌كانی ناوه‌ندێتی ئه‌وروپا سه‌باره‌ت به‌لێكۆڵینه‌وه‌ی حه‌قیقه‌ت وه‌كو ناوه‌ڕۆكی ئه‌و زانستانەی پێویستیان پێی هه‌یه هه‌ژموونگه‌رایه. له‌میانه‌ی دوو په‌یڕه‌وی سه‌ره‌كیه‌وه وه‌ك بڵێی رێگای ئه‌ڵته‌رناتیفه‌كانی حه‌قیقه‌ت ناهێڵن و مه‌حاڵی ده‌كه‌ن: لەوانە یه‌كه‌میان؛ هه‌ڵوێستی تاكڕه‌وێتی(مۆنیست) ره‌های گه‌ردوونییه. هه‌موو كاتێك حه‌قیقه‌تی بۆ "یه‌ك" بچووككردۆته‌وه. دووه‌میان؛ مۆدێلی رێژه‌یی بێ سنووره. له‌كاتێكدا ده‌ڵێت هه‌ر كه‌سێك حه‌قیقه‌تێكی به‌گوێره‌ی خۆی هه‌یه، له‌ناوه‌ڕۆكدا هه‌وڵده‌دات ئاماژه به نه‌بوونی حه‌قیقه‌ت بكات. ئه‌مه‌ش هه‌ر وه‌ك ئه‌وه‌یه: بۆ ئه‌وه‌ی بانگه‌شه‌ی ئه‌وه بكرێت كه هیچ شتێك ناگۆڕێت، بڵێیت هه‌موو شتێك ده‌گۆڕێت. ئاشكرایه كه هه‌ردوو په‌یڕه‌ویش له مۆدێلی میتۆدی بچووككردنه‌وه‌دا یه‌كده‌گرنه‌وه. ئه‌گه‌ر چه‌مكی "یه‌كانه‌یی" گه‌ردوونگه‌رایی ره‌هایه یان "تاقانه‌یی" رێژه‌گه‌رایی كاتێك حه‌قیقه‌ت بۆ "یه‌ك" بچووكده‌كه‌نه‌وه ئه‌وا خه‌سڵه‌ت و كاره‌كته‌ری هه‌ژموونگه‌رایی خۆیان ده‌خه‌نه‌ڕوو.\nبێگومان پاوانخوازێتی شارستانیه‌ت له‌پشت ئه‌م په‌یڕه‌وانه‌وه‌یه. ریشه‌كه‌یان بۆ ئه‌و سه‌رده‌مانه ده‌گه‌ڕێته‌وه كه کاهینه‌كانی سۆمه‌ر "ئه‌ن" یان وه‌ك گه‌وره‌ترین خوداوه‌ند ئافراند. هه‌رچی هۆكاری شكۆداركردنی" ئه‌ن"ـه بۆ پێویستی ره‌واكردنی پله‌داری هه‌ڵكشاوو پاوانخوازێتی شار ـ چین ـ ده‌وڵه‌ت و باڵاده‌ستی هه‌ژموونگه‌رایی (له‌و بڕوایه‌دام كه باڵاده‌ستی و هه‌ژموونگه‌رایی هه‌مان ریشه‌یان هه‌یه) به‌سه‌ر زهنیه‌تی كۆمه‌ڵگاوه ده‌گه‌ڕێته‌وه. یه‌كه‌مین هۆكاری ئافراندنی خوداوه‌ند له فه‌لسه‌فه‌ی یۆناندا(چه‌مكی خوداوه‌ند لای ئه‌رستۆ و ئه‌فلاتۆن)، به‌و سیفه‌ته‌ی گه‌وره‌ترین داهێنانه، هه‌مووی سه‌رچاوه‌ی خۆی له هه‌مان هۆكاره‌وه وه‌رده‌گرێت. ئه‌و شێوه‌یه‌ی "ئه‌ن" له ئایینه تاكخوداییه‌كاندا پێی گه‌یشتووه "ئه‌ڵڵا" ی ره‌ب ئه‌لعاله‌مینه. "ئه‌ل"یش له "ئه‌ڵڵاهـ" ـەوە دێت. له سه‌رده‌می هه‌ڵكشانی رۆماشدا به ناوی "ژوپیته‌ر" له‌به‌رامبه‌رمان قووت ده‌بێته‌وه. ئه‌و خه‌سڵه‌ته‌ی زۆر جار تێبینی ده‌كرێت، له‌هه‌ر كۆمه‌ڵگایه‌كدا که رژێمه‌كانی پادشا ـ خوداوه‌ندو ئیمپراتۆریه‌تیان تێدا ئاوا ده‌كرێت، له‌میانه‌ی ئه‌و چه‌شنه زاراوه ئایینی و میتۆلۆژیانه‌وه هه‌وڵی ره‌واكردنی خۆیان ده‌ده‌ن. له هه‌ر رژێمێكی پادشایه‌تی، ئیمپراتۆرییه‌ت و سته‌مكاردا شكۆداركردنێكی له‌مجۆره‌ی دەستەواژەكان و هه‌وڵێكی هه‌ژموونگه‌رایی ئایدیۆلۆژی ده‌بینرێت. چونكه هه‌ژموونگه‌راییه‌كی زهنی به‌مجۆره نه‌بێت، زه‌حمه‌ته ئه‌م رژێمانه هه‌میشه‌یی بن.\nپاوانخوازی سه‌رمایه‌داری ئه‌وروپا به سیفه‌تی شێوه‌و ناوه‌ندی نوێی هه‌ژموونگه‌رایی شارستانیه‌ت كاتێك له‌سه‌ده‌ی شازده‌هه‌مدا له هه‌ڵكشاندابوو، به‌شێوه‌یه‌كی روون و ئاشكرا تێگه‌یشتبوو ئه‌گه‌ر هه‌وڵێكی هاوشێوه له ئارادا نه‌بێت باڵاده‌ستی به‌ده‌ست ناهێنێت. پاره ـ سه‌رمایه(شێوه‌یه‌كی سه‌رمایه‌یه‌و سیفه‌تی دامه‌زراوی ده‌سه‌ڵاتی هه‌یه‌و له سه‌رمایه‌ی زانراو جیاوازتره) كه تا ئه‌و كاته خۆی له راڕه‌وو كه‌لێنه‌كانی كۆمه‌ڵگادا حه‌شاردابوو بۆ یه‌كه‌مین جار له مێژوودا وه‌ك هێزێكی هه‌ژموونگه‌رایی له‌سه‌ر كۆمه‌ڵگاو ته‌واوی شانه‌و مه‌میله‌كانی له دۆخی هه‌ڵكشاندایه.\nفرانسیس باكۆن، رۆجه‌ر باكۆن و دیكارت كه له میتۆلۆژیای به ریشه كریستیانیه‌وه (لەو سۆنگەیەوە؛ لە میتۆلۆژیای خۆرهەڵاتی ناوین) هه‌ڵده‌قووڵێن لێگه‌ڕینه‌كانیان سه‌باره‌ت به میتۆدی نوێ له نزیكه‌وه گرێدراوی قه‌ڵه‌مبازی ئه‌م هه‌ژموونگه‌را ماددیه‌یه. چونكه ئه‌و "حه‌قیقه‌ت"ـه‌ی له‌بواری په‌یڕه‌وو ناوه‌ڕۆكدا به‌دوایدا ده‌گه‌ڕێن، لەگەڵ هه‌ڵكشانی هه‌ژموونگه‌رایی ئه‌مجۆره نوێیه‌ی سه‌رمایه هاوبه‌شه. كاتێك پاوانی سه‌رمایه‌داری هه‌ژموونگه‌رایی خۆی جێگیرو قایمكرد، هه‌ژموونگه‌رایی ئایدیۆلۆژیه‌كه‌شی به‌شێوه‌یه‌كی تێكه‌ڵ له‌گه‌ڵیدا خۆی جێگیرو هه‌میشه‌یی ده‌كات. ته‌نیا له‌میانه‌ی كاریگه‌رییه وه‌رچه‌رخێنه‌ره‌كانی ئه‌م هه‌لومه‌رجه ماددییه‌وه ده‌شێ روونكردنه‌وه زانستیه‌كه‌ی میتۆدی نوێی شۆڕشە زانستی و فه‌لسه‌فیەکان بدۆزرێته‌وه. بێگومان به‌ستنه‌وه‌ی هه‌ر شتێك به سه‌رمایه‌دارییه‌وه لە زانستدا رێگا له پێش نابینایی ده‌كاته‌وه. هه‌ڵوێستێكی به‌مجۆره به واتای كه‌وتنه ته‌ڵه‌زگه‌و قه‌به‌ترین میتۆدی بچووككردنه‌وه دێت. به‌ڵام كاتێك گرنگی په‌یوه‌ندی نێوانیان پشتگوێ بخرێت، لێگه‌ڕینه‌كانی حه‌قیقه‌ت كورت دێنێت، له‌ناو باسه میتافیزیه‌كاندا بێ واتا ده‌بێت.\nله‌كاتی روونكردنه‌وه‌ی دەستەواژەی مۆدێرنیته (تازه‌گه‌ری)دا ره‌چاوكردنی پێكهاتنی ئه‌م په‌یڕه‌وو حه‌قیقه‌ته تا دواڕاده پێویست و ئه‌زموونبه‌خشه. چه‌ندین جۆری تازه‌گه‌ری هه‌یه كه به‌واتای، "چاخ (سه‌رده‌م)" دێت، جیاوازیه‌كه‌ی به گوێره‌ی قۆناخه‌كان ده‌گۆڕێت. چه‌ندین نموونه‌ی مۆدێرنیته (تازه‌گه‌ری) له ئارادایه: له مۆدێرنیته‌ی سۆمه‌ره‌وه تا ده‌گاته مۆدێرنیته‌ی رۆما، ته‌نانه‌ت به‌ر له‌وان و دواتریشیان. كێ ده‌توانێت نكوڵی له‌وه بكات كه سه‌رده‌مانێك له ته‌واوی ناوه‌نده‌كانی شارستانیه‌تدا به سه‌ربه‌رزیه‌وه مۆدێرنیته‌ی رۆما شێوازی ژیان بوو؟ ئه‌ی له‌میانه‌ی ته‌ماشاكردنی تۆماره شوێنه‌وارناسیه‌كانه‌وه به خرۆشانه‌وه نابینین كه سۆمه‌ریه‌كان و ته‌نانه‌ت ئه‌وانه‌ی پێشووتریش له میزۆبۆتامیای سه‌روو نه‌وازه‌ترین نموونه‌كانی مۆدێرنیته‌یان پێشكه‌شكردووه؟ ئایا به‌بێ واتاداركردنی كولتووری ماددی ئه‌و مۆدێرنیتانه‌ی ماهیه‌تی شۆڕشیان هه‌یه، ده‌شێ رۆشن بكرێنه‌وه؟\nئه‌نتۆنی گیدنس كاتێك جیاوازی مۆدێرنیته‌ی سه‌رمایه‌داری لەگەڵ سه‌رجه‌م تازه‌گه‌ریه‌كانی دیكه ده‌خاته روو، تاڕاده‌یه‌ك كۆمه‌ك به روونكردنه‌وه‌ی حه‌قیقه‌ت ده‌كات. به‌و سیفه‌ته‌ی كه منداڵی هه‌ژموونگه‌رایی ئینگلیزه ده‌شێ ده‌رك به‌م پێگه‌یه‌ی گیدنس بكرێت. بانگه‌شه‌كانی تاقانه‌یی، وه‌ك عیباده‌ت و قه‌رزێكی رۆشنبیره هاوچه‌رخه‌كانه به‌رامبه‌ر وڵاته‌كه‌یان و ده‌وڵه‌ت ـ نه‌ته‌وه‌کەیان واتە خوداوه‌نده نوێیه‌كه‌یان. جێگیركردنی مۆدێرنیته‌ی سه‌رمایه‌داری له‌سه‌ر سێ كۆڵه‌كه(پێچكه)كه‌ی ئه‌زموونبه‌خشه. سه‌رباری ئه‌وه‌ی وه‌ك پۆلێنێكی سه‌رووتر مۆدێرنیته له سه‌رمایه‌داری جیا ده‌كاته‌وه، له‌كاتی ئه‌نجامدانی ئه‌مه‌دا ئاشكرایه ئه‌و هه‌ڵوێسته‌ی تێی كه‌وتووه زهنیه‌تی "تاقانه‌یی" یه كه به‌سه‌ر په‌یڕه‌وی زانستی كۆمه‌ڵایه‌تیدا زاڵه. ناخوازێت چانس و ده‌رفه‌ت به جۆرێكی دیكه‌ی مۆدێرنیته بدات. به بڕوای ئه‌و ئه‌گه‌ر مۆدێرنیته هه‌بێت تاكه، له هه‌مان قۆناخدا ناشێ دوو جۆر مۆدێرنیته هه‌بێت! به‌ڵێ ئه‌م بابه‌ته زهنیه‌تی هاوبه‌شه كه به‌سه‌ر سه‌رجه‌م قوتابخانه‌كانی زانستی كۆمه‌ڵایه‌تیدا زاڵه، به راست و چه‌پ و ناوه‌ڕاستیه‌وه. ته‌واوی رۆشنبیره چه‌په‌كان، له‌سه‌رووی هه‌مووشیانه‌وه كارل ماركس هیچ گومانێكیان له تاقانه‌یی مۆدێرنیته‌و جۆره‌کەی نه‌بوو کە مۆدێرنیتەی ئەوروپایە. هه‌رچی گڕوپه راستڕه‌وو ناوینه‌كان و رۆشنبیره لیبڕاڵه‌كان بوون له‌و بڕوایه‌دا بوون كه دوا گوته‌ی راستییه (چه‌نده به‌گوته‌ی دوا پێغه‌مبه‌ری ئیسلامی چاخی ناوین ده‌چێت). گوته جیاوازه‌كانی قۆناخی پۆست مۆدێرنیته (پاش تازه‌گه‌ری) ش تازه ده‌ردەكه‌وتن.\nبێگومان ره‌خنه‌كانی نیچه سه‌باره‌ت به مۆدێرنیته گرنگه. هه‌رچی ره‌خنه‌ی ئایینه ده‌رهه‌ق به مۆدێرنیته، ته‌نیا له‌باره‌ی مۆدێرنیته‌ی خۆیانه‌وه (چاخی كۆن كه له دوای چاخی نوێ به‌جێماوه) واتایه‌كی هه‌یه. لەگەڵ ئه‌وه‌ی بانگه‌شه‌كه‌ی میشێل فۆكۆ گرنگه كه ده‌ڵێت: مۆدێرنیته به مردنی مرۆڤ ئه‌نجامگیربووه، به‌ڵام ناته‌واوه. هه‌رچی سۆسیالیزمی بونیادنراوه، سه‌ره‌ڕای بانگه‌شه جیاوازه‌كانی، بەڵام هیچ كاتێك له‌بواری تیۆری و پراكتیكیدا كێشه‌یه‌كی به‌و جۆره‌ی نه‌بوو كه ببێته مۆدێرنیته‌یه‌كی جیاوازتر. لەکاتێکدا گوتەبێژەکانی سۆسیالیزمی بونیادنراو بانگه‌شه‌ی مه‌ده‌نیه‌تێكی نوێیان ده‌كرد، به‌رده‌وام له‌مه‌دا مه‌به‌ستیان گه‌شه‌سه‌ندن و ئه‌و پێشبڕكێیه بوو كه له هه‌موو بوارێكه‌وه لەگەڵ سه‌رمایه‌داری ئه‌نجامیانده‌دا. بیریان له‌وه كردۆته‌وه كه له سه‌رمایه‌داری زیاتر له قاڵبه سه‌ره‌كی و كۆڵه‌كه‌كانی (ئیندوستریالیزم، ده‌وڵه‌ت ـ نه‌ته‌وه، سه‌رمایه‌داری ده‌وڵه‌ت له‌جیاتی سه‌رمایه‌داری تایبه‌ت) مۆدێرنیته‌ی سه‌رمایه‌داری نزیكن و كه‌وتنە پێشه‌وەی مۆدێرنیتەی سەرمایەدارییان كردووه به ئه‌ركی سه‌ره‌كی خۆیان. ئه‌زموونه‌كانی سۆسیالیزمی بونیادنراو، له‌سه‌رووی هه‌مووشیانه‌وه ئه‌زموونه‌كانی روسیاو چین، دره‌نگ نه‌كه‌وتن و سه‌لماندیان كه خوێنی تازه‌بوون بۆ ده‌ماره‌کانی مۆدێرنیته‌ی سه‌رمایه‌داری. تاكه ئامانجی سه‌رجه‌م بزووتنه‌وه‌كانی رزگاری نیشتیمانی، ئه‌وه‌بوو ساتێك زووتر مۆدێرنیته‌ی زاڵ به‌ده‌ست بێنن كه وه‌ك لوتكه‌ی سه‌ركه‌وتن ده‌بینرێت و به‌مجۆره‌ش ژیانی به‌خته‌وه‌رانه بونیاد بنێن. تیۆری و پراكتیك به‌مجۆره‌بوون. گومانێكی زۆر كه‌میشیان له‌و باره‌یه‌وه نەبوو.\nبه‌و سیفه‌ته‌ی مۆدێرنیته‌ی زاڵی ئه‌م چوار سه‌ده‌یه‌ی دواییه (مه‌به‌ست مۆدێرنیته‌ی سه‌رمایه‌دارییه) كاتێك چوارچێوه‌و شێوه‌كه‌ی توێژینەوەی لە بارەوە بکرێت، ته‌نیا ده‌رك به‌وه ناكرێت كه دواترین بچمی (مۆدێرنیته‌كانی) چاخه‌كانی شارستانیه‌تی پێنج هه‌زار ساڵییه، به‌ڵكو ئه‌و كاته ده‌بینرێت كه وه‌ك گۆشت و نینۆك به‌یه‌كه‌وه گرێدراون و له ئه‌ڵقه جیاوازه‌كانی زنجیرێك پێكهاتوون و شیكاركردنیشیان ئاسته‌م نابێت.\nئه‌وه‌ی له‌رێگای ئه‌م به‌رگه یان دوو به‌رگه‌كەی پێشووتری بەرگرینامەکەم هه‌وڵمداوه بیکه‌م، شكاندنی ئه‌م چه‌مكه تاكانه‌ییه‌ی مۆدێرنیته‌ی گه‌ردوونی ره‌هایه. هه‌وڵی سه‌لماندنی ئه‌وه‌مداوه كه مۆدێرنیتەی زاڵ به‌رده‌وام ئه‌ڵته‌رناتیفه‌كه‌شی له‌گه‌ڵدایه، سه‌رباری ته‌واوی هه‌وڵه‌كانی سه‌ركوت و په‌رده‌پۆشكردن به‌و سیفه‌ته‌ی ئه‌م ئه‌لته‌رناتیفه جه‌مسه‌ره‌كه‌ی دیكه‌ی دوالیزمی دیالیكتیكیشه، له‌میانه‌ی فراوانی و شێوه‌كانیه‌وه به‌رده‌وامی به هه‌بوونی خۆیداوه. له‌وانه‌یه وه‌ك ناو شارستانێتی دیموكراتی ناته‌واو بێت، له‌وانه‌یه پێویستی به ره‌خنه‌كردنێكی زۆریش هه‌بێت (شارستانیه‌ت له‌زمانی توركیدا هاوواتای وشه‌ی چاخ "سه‌رده‌م"ـه و به واتای مۆدێرنیته دێت). به‌ڵام كاتێك چۆنایه‌تی كۆمه‌ڵگای مێژوویی كۆمه‌ڵگا ره‌چاو ده‌كه‌م، نه دڵم نه زهنم هه‌رگیز رازی نه‌ده‌بوو كه ئه‌و بزاوتانه‌ی هەڵگری مێژووی جڤاتەکانن له كۆمه‌ڵگای كڵانه‌وه تا ده‌گاته جڤاته‌كانی خێڵ، قه‌بیله، قه‌وم، گوند، گڕوپه ئایینیه‌كان و .. هتد له‌چوارچێوه‌ی هه‌ڵوێستی هه‌مان شارستانیه‌تی"شار ـ ده‌وڵه‌ت ـ چین" به‌شێوه‌ی سووكایه‌تی پێكردن به "به‌ربه‌ر" یاخود "كۆنه‌په‌رستی ئایینی" ناوببرێن. دوای ئه‌وه‌ی باش تێگه‌یشتم كه به‌رده‌وام دیالیكتیك به شێوه‌ی جه‌مسه‌ره له‌ناوبه‌ره‌كان كار ناكات، هه‌روه‌كو له ئاواكردنی گه‌ردوونی گشتیدا ده‌بینرێت، ئه‌وا بۆ منیش ده‌ستنیشانكردنی ئه‌و راستییه زه‌حمه‌ت نه‌بوو، له ره‌وتی پێشكه‌وتنی دیالیكتیكی له‌ناونه‌به‌رانه‌ی كۆمه‌ڵگای مێژووییدا شارستانیه‌ت تاكانه نییه، به‌ڵكو پرۆسه‌یه‌كی دوالیزمییه. هه‌رچه‌نده له‌ناو هه‌لومه‌رجێكی دژوارو نه‌بوونی ئاماده‌كاری و ده‌رفه‌تیشدا بێت، ئه‌وه‌ی مایه‌وه له‌رێگای ئه‌م به‌رگانه‌وه هه‌وڵی ئاماژه‌پێكردن و تاقیكردنه‌وه‌ی ده‌ده‌ین. ئه‌و خاڵه‌ی لام سه‌یره‌و تووڕه‌شم ده‌كات، سه‌رباری ئه‌و تواناو ئاماده‌كاریانه‌ی به‌ده‌ستیانه‌وه‌یه، بۆچی زاناكانی زانستی كۆمه‌ڵایه‌تی ته‌وه‌ری ئه‌وروپا هه‌وڵیان نه‌داوه ئه‌م دۆخە دوالیزمه‌ی شارستانیه‌ت به‌شێوه‌ی دوو مۆدێرنیته‌ی جیاواز بكه‌ن به‌سیسته‌م.\nجارێكی دیكه بۆ سێ كۆڵه‌كه سه‌ره‌كیه‌كه‌ی دەستەواژەی مۆدێرنیته بگه‌ڕێینه‌وه کە ئه‌نتۆنی گیدنس باسی دەکات و هه‌وڵی شیكاركردنی واتاكانی بدەین و وه‌ڵامی زاراوه‌ی تازه‌گه‌ری (مۆدێرنیته‌ی) دیموكراتی جه‌مسه‌ری به‌رامبه‌ر بده‌ینه‌وه.\nأ ـ جیاكردنه‌وه‌ی سه‌رمایه‌داری و مۆدێرنیته\nپێشتر هه‌وڵمدا به‌درێژی باسی چیرۆكی پێكهاتنی ئه‌ڵقه‌ی شارستانیه‌تی ئه‌وروپا بكه‌م. به گرنگیه‌وه ئاماژه‌م به په‌یوه‌ندیه‌كه‌ی لەگەڵ شارستانیه‌تی خۆرهه‌ڵات (ته‌نانه‌ت لەگەڵ نیولیتیكه‌كه‌ی) و رۆڵی گوێزه‌ره‌وه‌ی ڤێنسیا بۆ بەهاکان كرد كه نزیكه‌ی سێ سه‌ده به‌رده‌وام بوو. گرنگترین خاڵ كه ده‌توانرێت سه‌باره‌ت به تاكانه‌یی شارستانیه‌تی (به واتای مۆدێرنیته‌كه‌ی) ئه‌وروپای دوای سه‌ده‌ی شازده‌هه‌م بانگه‌شه‌ی بۆ بكرێت ماهیه‌تی پاره ـ سه‌رمایه‌یه كه پێگه‌یشتووتره. بێگومان له‌م سه‌ده‌یه بەدواوه پاوانی پاره ـ سه‌رمایه یه‌كه‌مین پاوانی هه‌ژموونگه‌رایی خۆی له ئه‌وروپا ئاواكردووه. له‌م لایه‌نه‌وه ده‌شێت باس له تاكانه‌یی و بێ هاوتابوونی بكرێت. به‌ڵام راستیه‌كی حاشاهه‌ڵنه‌گره كه ناتوانرێت بگووترێت ئه‌وروپا لانكه‌ی پاره ـ سه‌رمایه‌یه‌و ئه‌و قۆناخه‌ش مێژووه‌كه‌یه‌تی. چونكه یه‌كه‌مین شته‌كانی له پاره ده‌چوون زۆر به‌ر له شارستانیه‌ت هەبوون. ئه‌و پسپۆڕانه‌ی توێژینەوە سەبارەت بەچاخه‌كانی یه‌كه‌م(كۆن) دەکەن، له‌و باره‌یه‌وه هاوفیكرن كه ئۆبسیدیه‌ن و مادده هاوشێوه‌كانی رۆڵی یه‌كه‌مین پاره‌یان بینیوه. چه‌ندین مادده‌و شتوومه‌كی به‌نرخ له كۆمه‌ڵگاكانی كۆمۆنه‌ی سه‌ره‌تاییدا رۆڵێكی هاوشێوه ده‌بینن. هه‌ر كه‌سێك که په‌یوه‌ندی به‌م بابه‌ته‌وه هه‌بێت ده‌زانێت لێدانی یه‌كه‌مین سکه‌ی دراو ـ پاره، دراوه زێڕیه‌كانی كریوزۆسی پادشای لیدیا بووه كه له‌سه‌ده‌ی حه‌وته‌می پ.ز له رۆژهه‌ڵاتی ئیجه ئاواكراوه. ده‌توانرێت هه‌مان شت سه‌باره‌ت به كه‌ڵه‌كه‌كردنی پاره- سه‌رمایه‌ش بگووترێت. چونكه كه‌ڵه‌كه‌كردن (كۆكردنه‌وه) نه‌ریتێكی زۆر كۆنه. له‌م چوارچێوه‌یه‌دا به‌درێژایی مێژوو كانزاو مادده به‌نرخه‌كان كۆكراونه‌ته‌وه. تۆماره شوێنه‌وارناسیه‌كان له‌م باره‌وه نموونه‌یه‌كی زۆری پێشكه‌ش كردووین. گوته‌ی"هێنده‌ی قارون ده‌وڵه‌مه‌ند" ئه‌م راستیه ده‌رده‌بڕێت. هیچ شتێك وه‌ك قاروونه‌كانی ئاشوور (پاره، بازرگانی، بازاڕ، واتایه‌كی هاوشێوه‌ی كۆگای به‌رهه‌مه‌كانی هه‌یه) به‌شێوه‌یه‌كی ره‌سه‌ن و سه‌رنجڕاكێش به‌كارهێنانی پاره ـ سه‌رمایه به ئامانجی قازانج روون ناكاته‌وه. چه‌ندین شاری رۆژهه‌ڵاتی هه‌ن كه هه‌زاران ساڵ به‌ر له ڤێنسیا، ئه‌مستردام و له‌نده‌ن رۆڵی لانكه‌ی پاره ـ سه‌رمایه‌یان بینیوه.\nب ـ ئه‌و بانگه‌شه‌ی مۆدێرنیته‌ی پشتبه‌ستوو به سه‌رمایه‌داریی وه‌کو تاقانه ده‌بینێت، بانگه‌شه‌یه‌کی ناته‌واو و هه‌ڵه‌یه. ئه‌م بانگه‌شه بانگه‌شه‌ی زانستی كۆمه‌ڵایه‌تیه که ته‌وه‌ره‌و ناوه‌نده‌که‌ی ئه‌وروپایه‌و زۆر به‌رفراوان و ئابلۆقه‌ده‌ره. به‌و سیفه‌ته‌ی سیسته‌می ـ جیهانییه ئه‌ویش له‌میانه‌ی به ئه‌به‌دیكردنی هه‌بوونی خۆی و دانانی گه‌مارۆدانه‌كه‌ی به "كۆتایی مێژوو" و "دواگوته‌ی" حه‌قیقه‌ت، له شارستانیەتەکانی سه‌رده‌مه‌كانی پێش خۆی كه‌متر نییه. ته‌نانه‌ت له‌رێگای چەکی زانستیه‌وه ئەو بانگەشەیە مسۆگه‌رتر دەکات. هه‌رچی هه‌ژموونگه‌رایی ئایدیۆلۆژی لیبڕالیزمه له‌رێگای پاوانه میدیاییه گرێدراوه‌كانی خۆیه‌وه هه‌موو هه‌وڵوكۆششی خۆی خستۆته‌گه‌ڕ بۆ ئه‌وه‌ی ئه‌م بانگه‌شه‌یه گشتگیربکات و به‌سه‌ر ته‌واوی مرۆڤایه‌تیداو قۆناخێك له‌ناوچاخدا (سه‌رده‌می راگه‌یاندن و زانیاری) بئافرێنێت و وه‌ك حه‌قیقه‌تێكی هاوبه‌ش به‌ڕێوه‌ی ببات. له‌كاتێكدا گرنگی به‌وه ده‌دات كه له‌بواری ناوه‌ڕۆك و شێوه‌دا راستی له‌ناو ره‌هه‌نده مێژووییه‌كه‌ی پێشكه‌ش بكات، له ئاواكردنی فیوچه‌رۆلۆژی"ئایینده‌ناسی" یه‌كی دابڕاو له رابردوو و رۆژی ئه‌مڕۆمان دوا ناكه‌وێت. به‌شێوه‌یه‌كی سه‌یر، ئێستاگه‌راییه. دروشمی "ئێستا بژی، ئه‌وه‌ی تر پووچه" وه‌ك باوه‌ڕییه‌كی بنه‌ڕه‌تی په‌سه‌ندو جێبه‌جێ ده‌كرێت. ئه‌و لیبڕالیزمه نوێیه‌ی له میانه‌ی چه‌مكی ئاوێتەگەرایی سه‌رجه‌م قاڵبه ئایدیۆلۆژیه‌كانی فیكره كۆن و نوێكان پێكیهێناوه، به‌شێوه‌یه‌كی زۆر خراپتر دوا هه‌لومه‌رج و كه‌ش و هه‌وای رۆما به بیر مرۆڤ دێنێته‌وه. سێیانه‌ی ـ وه‌رزش، سێكس، هونه‌ر ـ له لوتكه‌ی قۆناخی به ئایدیۆلۆژیابووندان. ره‌هه‌ندی ئایینی به هه‌موویان دراوه. له رۆژگاری ئه‌مڕۆماندا دۆزینه‌وه‌ی ئایینی دووه‌م زه‌حمه‌ته كه له رێوڕه‌سمه‌كانی ئایینی ستادیۆمی تۆپی پێی رۆژی ئه‌مڕۆمان هۆشبه‌رتر بێت. لەبواری بە پیشه‌سازیکردنی هونه‌ریشدا ره‌وش و په‌ره‌سه‌ندنی هاوشێوه جێگای باسه. ته‌نانه‌ت هه‌ست و ره‌مه‌كێكی خۆڕسكی وه‌ك زایه‌ندیش بۆ پیشه‌سازی سێكس وه‌رچه‌رخێنراوه. سێکس یش کە كاریگه‌ری هۆشبه‌رانە (ئه‌فیۆن)ی هەیە به‌لای كه‌مه‌وه هێنده‌ی سپۆڕو هونه‌ر كراوه به ئایین. ناوبردنی ئه‌م سێیانه به رێوڕه‌سمی ئایینه‌كانی مۆدێرنیته‌ی سه‌رمایه‌داری له جێگای خۆیدا ده‌بێت. ئایینگه‌رایی رادیكاڵیش كه به ناوی سەردارێتی ئایین کەوتۆتە رێ، سه‌رباری ئه‌وه‌ی خۆی وه‌ك دژه ـ مۆدێرن پێشكه‌ش ده‌كات، به‌ڵام مه‌یلێكی مۆدێرنیته‌یه.\nتێبینی: له كتێبی سۆسیۆلۆژیای ئازادیی وه‌رگیراوه\nیه‌كانه‌یی (Monism): تێڕوانینێكی غه‌یبی و تیۆلۆژییه، له‌و بڕوایه‌دایه كه تاكه پره‌نسیپێك هه‌یه وه‌ك ئه‌قڵ یان مادده. واته حه‌قیقه‌ت تاكه یه‌كێتیه‌كی ئه‌ندامییه، هیچ به‌شێكی سه‌ره‌كی جێگای باس نییه، ته‌نیا چه‌ند یاسایه‌ك جێگای باسن كه‌سروشت رۆشن ده‌كه‌نه‌وه و به‌ڕێوه‌ی ده‌به‌ن (وەرگێڕ).\nمرۆڤ و شارستانییەت دناڤبەرا ئاڤەدانی و وێرانكاریێ دا\nگه‌ل له باشووری كوردستان مێژوو ده‌نوسێته‌وه\nئیسلامیزم، فاشیزم و تۆتالیتاریزمێکی نوێ


كۆبونه‌وه‌ى ڕاگه‌ياندن و په‌يوه‌نديه‌كانى گشتي له‌گه‌ڵ نوێنه‌ري راگه‌ياندنى شاره‌وانيه كان – به‌ڕێوه‌به‌رايه‌تى گشتى شاره‌وانيه‌كانى سلێمانى\nهه‌ولێر و سلێمانى و دهۆك و هه‌ڵه‌بجه‌و هه‌ردوو ئيداره‌ى گه‌رميان و ڕاپه‌ڕين و لێپرسراوي شاره‌وانى هه‌ر 4 پارێزگاو هه‌ردوو ئيداره‌ى ڕاپه‌ڕين و گه‌رميان له‌گه‌ڵ به‌ڕيوه‌به‌رى ڕاگه‌ياندنى وه‌زاره‌تى شاره‌وانى و گه‌شت و گوزار و ده‌ركردنى چه‌ند ڕينمايه‌ك بۆ گشت ڕاگه‌ياندنه‌كانى سه‌ر به به‌ڕيوه‌به‌رايه‌تيمان\nله‌م ڕوانگه‌يه‌وه .\nڕاگه‌ياندن و په‌يوه‌نديه‌كانى به‌ڕێوه‌به‌رايه‌تى گشتى شاره‌وانبه‌كانى سلێمانى كؤبونه‌وه‌به‌ك له‌گه‌ڵ نوێنه‌ري ڕاگه‌ياندنى شاره‌وانيه‌كانى سه‌ر به به‌ڕێوه‌به‌رايه‌تيمان ئه‌نجامداو .تيايدا باس له ناوه‌ڕۆكى كۆبونه‌وه‌كه‌ي وه‌زاره‌ت كرا.\nچه‌ندين پێشنيارو تێبينى ئاڵوگۆڕكرا و بيروڕاى جياوازخرايه ڕوو بۆ سه‌رخستن و به‌جێگه‌ياندنى كارى راگه‌ياندن له‌شاره‌وانى


ماڵپەری فیردەوس | حوکمی ھەندێک پێش نوێژی کردن بە دانیشتنەوە و نوێژی مأموم ؟\nسەردێری پرسیار:حوکمی ھەندێک پێش نوێژی کردن بە دانیشتنەوە و نوێژی مأموم ؟\nبەرواری دانان :2018-10-04 کۆدی پرسیار:213\nپرسیار // ئیمام پێش نوێژی بۆ خەلک دەکات بە پێوە کاتی قورئان خوێندنەوە ، بەلام کاتی ڕکوع و سوجدە بە دانیشتنەوە لەسەر کورسی نوێژ بۆ خەلک دەکات ، ئایا مٲموم (واتە ئەوانەی دوای ئیمام نوێژ دەکەن ) چۆن نوێژ بکەن بەدانیشتنەوە یان بە ڕاوەستانەوە ( بە پێوە ) ؟\nوەلام // زانایان دەلێن وتەی ڕاست ئەوەیە دروستە ئیمام پێش نوێژی بۆ خەلک بکات بە دانیشتنەوە ئەگەر عوزری هەبوو ، وە باشتریش وایە کەسێک لە جێگای خۆی دابنێت بۆ پێش نوێژی کردن ، بەلام ئەوانەی دوای ئیمام نوێژ دەکەن ئایا بە دانیشتنەوە نوێژ دەکەن یان بە پێوە ؟ سێ وتە هەیە : یەکەم // هەندێک زانا دەلێن نوێژ بە دوای ئیمامەوە دەکەن بە پێوە " راوەستانەوە " ، کە ئەمە وتەی ئەبو حنیفە ، و شافعی ، ...... هتد ، بەلگە : (۱) عن عائشة رضي الله عنها في قصة صلاة رسول الله صلی الله علیه وسلم بالناس وهو مریض قالت : (( فجاء فجلس عن يسار أبي بكر فكان رسول الله صلى الله عليه وسلم يصلي بالناس جالساً , وأبو بكر قائما يقتدي أبو بكر بصلاة النبي صلى الله عليه وسلم ويقتدي الناس بصلاة أبي بكر )) متفق علیە واته : لە عائشە دەگڕێنەوە سەبارەت بە چیڕۆکی نوێژی پێغەمبەر سەلامی خوای لێ بێت کاتێک نەخۆش بوو ، دەلێت : پێغەمبەر سەلامی خوای لێ بێت هات هەتا دانیشت لە لای چەپی ئەبوبەکر ، نوێژی بۆ خەلک دەکرد بە دانیشتنەوە وە ئەبوبکریش بە پێوە نوێژی دەکرد ، ئەبوبکر شوێنی نوێژی پێغەمبەر دەکەوت ، وە خەلکیش شوێن ئەبوبکر دەکەوتن . ئەم فەرموودەیە ڕوون ئاشکرایە کە بەدانیشتنەوە نوێژی کردووە ، وە خەلکیش بە ڕاوەستانەوە نوێژیان کردووە ، هەروەها ئەم حالەتە کاتی نەخۆشی مردنی بوو ، بەلگەیە ئەم فەرموودەیە فەرموودەی عائشە نەسخ کردووە کە دەلێت : (( ئەگەر بە دانیشتنەوە نوێژی کرد ئێوەش بە دانیشتنەوە نوێژ بکەن )) . (۲) بە پێوە ڕاوەستان ڕوکنی نوێژ ، ئیمام عوزری هەیە ئەوانەی دوای ئیمام نوێژ دەکەن ئەوان عوزریان نییە ، کەواتە دەبێت بە پێوە نوێژ بەدوای ئیمام بکەن . دووەم // هەندێک زانای تر دەلێن نوێژ بەدوای ئیمام دەکەن بە دانیشتنەوە ، کە ئەمە وتەیەکە لە وتەکانی ئیمام احمد ، بەلگە : (۱) عن عائشة رضي الله عنها قالت : قَالَ رسول للە صلی الله علیه وسلم : (( إِنَّمَا جُعِلَ الْإِمَامُ لِيُؤْتَمَّ بِهِ فَإِذَا رَكَعَ فَارْكَعُوا وَإِذَا رَفَعَ فَارْفَعُوا وَإِذَا صَلَّى جَالِسًا فَصَلُّوا جُلُوسًا) رواه البخاري (647) ومسلم (623) . واته : ئیمام بۆ ئەوە دانراوە تاکو شوێنی بکەویت ، ئەگەر چووە ڕکوع ئێوەش بڕۆن بۆ ڕکوع ، وە ئەگەر هەستاوە لە ڕکوع ئێوەش هەستنەوە لە ڕکوع ، ئەگەر نوێژی بە دانیشتنەوە کرد ئێوەش نوێژ بە دانیشتنەوە بکەن . کەواتە شوێن کەوتنی ئیمام واجبە . سێیەم // ئەگەر سەرەتای نوێژ ئیمام نوێژی کرد بە دانیشتنەوە ، ئەوە ئەوانەی دوای ئیمامیش بە دانیشتەوە نوێژ دەکەن ، بەلام ئەگەر سەرەتای نوێژی بە پێوە کرد ( ڕاوەستانەوە کرد ) دوای بەدانیشتنەوە نوێژی تەواو کرد ، ئەوە ئەوانەی دوای ئیمام بە پێوە نوێژی خۆیان تەواو دەکەن ، کە ئەمە وتەی احمد ، هەندێک شافعی ، ...... هتد ، بەلگە : (۱) فەرموودەی عائشە کاتێک پێغەمبەر سەلامی خوای لێ بێت ئیشارەتی بۆ کردن نوێژ بە دانیشتنەوە بکە ، ئەمەیان سەرەتای نوێژ پێغەمبەر سەلامی خوای لێ بێت بە دانیشتنەوە دەستی پێ کردبوو ، بەلام کاتێک چووە تەنیشت ئەبوبکر ئەو کات هەندێک نوێژ کرابوو ، ئەوبکر سەرەتای نوێژ بە پێوە بوو هەتا کۆتای ، پاشان پێغەمبەر هات بووە ئیمام ، لەم فەرموودەیە لەبەر ئەوە خەلک بە پێوە نوێژیان بەدوای پێغەمبەرەوە کرد چونکە سەرەتا ئیمام نوێژی کردبوو بە پێوە . وتەی ڕاست وتەی سێیەمە جمع بین الادلة ، وە هیچ بەلگە نەهاتوو کە نوێژ کردن بەدوای ئیمام بە دانیشتنەوە نسخ بووە ، وە هەتا جمع هەبێت لە نێوان فەرموودەکان نابێت بە ئارەزووی خۆت نسخ هەلبژێری . ابن عثیمین ڕەحمەتی خوای لێ بێت دەفەرمووێت : (( وتەی ڕاست ئەوەیە ئەگەر ئیمام نوێژی بە دانیشتنەوە کرد ئێمەش نوێژی بەدوای دەکەین بە دانیشتنەوە ، ئەگەر ئێمە تواناشمان هەبێت بۆ نوێژ کردن بە پێوە ، بەلام ئەگەر ئیمام نوێژی کرد بە پێوە پاشان تووشی نەخۆشی بوو دانیشت نەیتوانی بە پێوە نوێژ تەواو بکات ، لەم حالەتە واجبە لەسەرمان نوێژ بکەین بە پێوە ، بە بەلگەی فەرموودەی عائشة )) شرح بلوغ المرام ج٤ لاپەڕە ٤۲۳ سەبارەت بەو کەسەی سەرەتای نوێژ بۆ خەلک دەکات بە پێوە پاشان بۆ ڕکوع و سوجود بە دانیشتنەوە لەسەر کورسی دەکات ، لەم حالەتە خەلک نوێژی لەدوای دەکەن بە پێوە ، واللە ٲعلم . پوختەی وەلامی زانایان : (۱) ئەگەر سەرەتای نوێژ ئیمام نوێژی کرد بە دانیشتنەوە ، ئەوە ئەوانەی دوای ئیمامیش بە دانیشتەوە نوێژ دەکەن ، بەلام ئەگەر سەرەتای نوێژی بە پێوە کرد ( ڕاوەستانەوە کرد ) دوای بەدانیشتنەوە نوێژی تەواو کرد ، ئەوە ئەوانەی دوای ئیمام بە پێوە نوێژی خۆیان تەواو دەکەن . (۲) ئیمام ئەگەر سەرەتای نوێژی بۆ خەلک کرد بە پێوە دوای لە ڕکوع و سوجود بە دانیشتن لەسەر کورسییەوە نوێژی تەواو کرد ، ئەوە خەلک بە پێوە نوێژی لە دوای دەکەن ، والڵە ٲعلم . (۳) ئیمامێک ئەگەر نەتوانێت کاتی ڕکوع و سوجدە بە پێوە بوەستێت ، وە لەسەر کورسی دادەنیشێت ئەوە باشتر وایە کەسێکی تر لە جێگای خۆی دابنێت بۆ پێش نوێژی کردن . ـــــــــــــــــــــــــــــــــــــــــــــــــــــــــــــــــــــــــــــــــــــ


ئۆتۆمبێلەکەی ناسا بە سەرکەوتوی گەیشتە سەر هەسارەی مەریخ. | kurditgroup\nئۆتۆمبێلەکەی ناسا بە سەرکەوتوی گەیشتە سەر هەسارەی مەریخ.\n[url=http://en.wikipedia.org/wiki/Mars][b]Mars[/b][/url] یەکێکە لەو هەسارانەی کە بە دەوری خۆردا دەسوڕێتەوە و چوارەمین هەسارەیە کە دورە لە خۆرەوە. مارس بە [b](Red Planet)[/b] هەسارەی سوور ناسراوە.زانایانی ناسا لە کالیفۆرنیا دوێنێ ئەوەیان پشتڕاستکردەوە کە توانیان ئۆتۆمبێلێک بە ناوی [b]Curiosity[/b] کە کێشەکەی یەک تەنە بە سەرکەوتوی ڕەوانەی سەر هەسارەی مەریخ بکەن بە مەبەستی لێکۆڵینەوەی بونی ژیانێکی نوێ لە سەر هەسارەی ناوبراو .\nزانایانی ناسا پێیان وایە بە لایەنی کەمەوە دوو ساڵیان پێویستە بۆ گەڕان و لێکۆڵینەوە و بەدەستخستنی بەڵگە بۆ ئەوەی بیسەلمێنن کە ئەم هەسارەیە ژیانی لەسەرە یان نا. [b][url=http://www.bbc.co.uk/news/science-environment-19145754]لەم گرتە ڤیدیۆییەدا[/url][/b] دوایین ساتەکانی گەیشتنی ئەو کەشتیە ئاسمانییە ببینن کە زاناکان بە چ شێوازێک ئۆتۆمبێیلەکە دادەبەزێنن.\nگەرچی بابەتەکە زۆتر بەمەیلی بابەتە زانستیەکانەوە دەچێت نەوەک تەکنۆلۆژیای زانیاری!\nوە Mars بکە بە مەریخ (([url=http://dictio.kurditgroup.org/dictio/mars]کرتە بکە[/url]))\nکاک لاوەند ئەم رۆبۆتە پەیوەندی بە ئای تی وە نەبێت واتە شتێک نیە لەدنیادا ناوی تەکنۆلۆژیای زانیاری بێت.\nدەستخۆش كاك هەردی هەوڵێكی زۆر بە نرخەو تایبەتە.\nبەم قۆڵو باڵە ئەترسم قسە بكەم ئاغا ڵاوەند سامورایی(كاشیرۆ):)\nدەسەستخۆش، بەس تۆ ئەوخوایە مەیکە بە مەریخ ، برادەران با بەس دڵمان بە ووشە عەرەبیەکان خۆش بێت!\nباشە بۆ مارش نەبێ بۆ مەریخ بێت؟ هونەرەکەی لە کوێدایە؟ ئاخر مەریخ عەرەبیە خۆ کوردی نیە. جا بۆ هەر لاتینیەکە نەبێ باشترە.\nئەمریکا هەمیشە چاوەکان لە بەریتانیان دوور دەخاتەوە، لە کاتی ئاهەنگی شاهانەی شازادەی بەریتانیا ئەمریکا ئوسامە بن لادنی کوشت، ئێستاش کە بەریتانیا خانەخوێی ئۆڵۆمپیاتی کردووە، کاکم عارەبانەی ناردە مەریخ.\nدەستخۆش و بژین.\nبەڕێز لاوەند ئەگەر هێزی تەکنۆلۆژیای زانیاری نەبێت چ هێزێك ئەتوانێت کەشتی ئاسمانی بەرەو بۆشاییەکانی ئاسمان بنێرێت. پاشان سەیری سەرچاوەی هەواڵەکە بکە بزانە لە کوێوە وەرگیراوه.\n.سوپاس کاکە قەزوان و قوتابی کورد و کاک هەڵۆی بەڕێز\nسوپاس بۆتۆش کاکە هێمن پێشنیارتان سەر چاومان گۆڕیم بە مارش\nکاک هێمن عەرەب (خەلافەتی ئیسلامی) ئێستا وابوون بە پەنگ، ئەگینا کامێرا و فڕین و بیرکاری بنەڕەتی ژمارە و گەردوونناسی لەوانەوە گەشتووە بە لوتکە و لەوانەشەوە دزراوە و ئەمڕۆی ئەوروپای لەسەرە. ئەمە مێژوویەکە، گەر قورسیش بێت، بەڵام ڕاستییەکی چەسپیوە. بەهەرحاڵ، ڕەگەزپەرستی دەردێکە لە نەزانی خراتر.\nئەنجا بۆ ناوەکەی:\nوشەی مارش، بەداخەوە کاک هەردیش گۆڕیویەتی نە بە ئینگلیزییە نە لاتینیش، ئەو کوڕە باشەمان هەبوو، هەڵەشتان بەو کرد :) وشەی مارس(ڕۆمانی) بە بەهۆی ڕەنگی سووریەوە، بەخوای شەڕ وتراوە، لە عەرەبی و فارسی کۆندا بە گای سووربەڵەک (توڕە) وتراوە. ئەگەر بڕیاڕە کوردی بنوسین، ڕێکەوتوین کە مەریخە، ئیتر کە وشەیەک ئێمە نیمانە بە سەدەها ساڵە وایە، چی پێویستە بە ئینگلیزی بێت ئەگەر هەر خۆی کوردی نەبێت؟!!! لە کرمانجی سەرو بەهرامیشی پێ دەوترێت، گەر هەڵە نەبم.\nگەلانی و زمانی دنیاش هەمووی وشەی یەکتری قەرز دەکەن.\n8 / لاوەند\nسپاس بۆ وەڵامەکان بەڵام\n١) مارش هەڵەیە بڕۆن گوێ لەهەموو وەڕگێڕەکان بگرە لەوانە وەڕگێڕی گووگڵ واتە مارس تەواوترە\n٢)گەر هەر هەڵەم باشە بەڵام لە فەرهەنگی [url=http://dictio.kurditgroup.org/dictio/mars]دیکتیۆ[/url] چای بکەن مەریخ بسڕنەوە و مارسیش بکەن بە مارش ((گەرچی لە کوردی زۆرجار بە سرودی نیشتمانی دەڵێن مارش یان دەبیستی دەڵێ مارشی زانکۆ نەوەک سرود و ئەمانە))!! جا بۆ ئەیانەوێش ووشەسازی و ووشە داتاشی و داڕشتنی ووشی نوێ!! گەر ئێمە لە عەرەب و فارس وەرنەگرین با لە ئینگلیزیش وەرنەگرین گەر بەهەستی نشتیمان پەروەری یا ڕەگەز پەرستی بیردەکەنەوە چوونکی هەر ئینگلیز بوو شۆڕشگێڕ و کوردەکانی دەکوشت! ئەوکاتەی هاتە عێراق و سلێمانی گرت!ئێستاشی لەگەڵ بێت ئەو ئینگلیزە کوردی ناوێت تا عەرەب و فارس و تورکی هەبێت جا بۆ هەر لە ئینگلیزی وەرگرین! دوایی زانست پەروەرانی کوردیش هەر بە مەریخ ووتارەیان سازداوە! (([url=http://www.zkurd.org/?Besh=witar&kar=asayi&jimare=480]کرتە بکە[/url]))\nباشە مەریخ و مارس فەرقی چیە؟ خۆ هیچیان کوردی نین ، وە هەروەها مارش یش بە چ بنامەیەک کوردیە؟\nدووای ئەوە ئەمە شتێکی زانستیە ئێوە بیر لە تەکنۆلۆجیاکەی بکەنەوە نەک ماناکەی کە کەسمان تەئیکید نین چیە.\nهەرچەندە من بەهەڵە مارش م نوسیوە، واتە من ویستومە بنوسم مارس بەڵام نازانم بۆ سینم کردوە بە شین؟ هەرچەندە لەوانەیە کاکە هەردی لە سوید بژی چونکە بەزمانی سویدی بە مارس ئەڵێن مارش ئەویش لەوڕوانگەیەوە پێ ئەچی ئەوەی پێ باش بوبێ. دوایی من نەمگوتوە مارش کوردیە، ئەڵێم بۆ هەر(مارش) مارس نەبێ کاتێک ئێمە ووشە قەرز ئەکەین کەواتە با هەر ووشە لاتینیەکان قەرز بکەین. ئەمە پەیوەندی بە زانستەوە هەیە زانستیش هەموومان ئەزانین ڕۆژئاوا خاوەنیەتی نەک عەرەب.\nکێشەکە لەوەدایە خراپ یا چاک بڵێیت کەسانێک لە سەنگەردان بۆدژایەتی کردن.\nباوەڕ ئەکەن ئەمە ڕاست بێت؟ لە زستاندا گەشتم کردووە، پلەی ساردی لەبەرزایی دەیان کیلۆمەتر گەیشتۆتە ژێرە ٥٢ پلە ئایە ملیۆنان میل لە زەوی دووربکەوێتەوە ئەبێت گەرمتربێت یا ساردتر؟\nئایە زەویش خۆی گەرمی هەیە یا هەر لە خۆرەوە وەریدەگرێت، ئەگەر هەر لەخۆرەوە وەریدەگرێت، ئەبێ کەبەرەو مەریخ بەڕی ئەکەوین لەخۆر دووربکەوینەوە یا نزیکتر؟\nلەسەر زوەی هەموو سیستەمە شەرقی وغەربیەکان لەسەر نەخشە کاردەکەن و لەسەر سیستەمی باکوور باشوور ، ڕۆژەهاڵات ڕۆژائاوا ، واتە ئەگەر جێگەیەک لەنەخشە نەبێت، هەرگیز ناتوانرێت بە موشەکێک بدۆزرێتەوە، کەواتە بێ نەخشە هیچ سیستەمێک بەڕیوە ناچێت، بەڵام ئایە ئەمانە چۆن توانیتیان لەمەودای ملیۆنەها میل مەریخ بدۆزنەوە و لەسەر مەریخیش کەس نازانێ ئاگرە بەردە ئاوە، ئەم جێگە گونجاوەیان چۆن دۆزیەوە؟\nنوێترین سیستەمی ڕادار لەزۆر مەوادیا فڕۆکە یا موشەک ون ئەکەن یا نایدۆزنەوە، ئەمە چۆن گەیشتە ئەوێ، ئەم قسانە ئەگەر مەلایەک یا قەشەیەک بیکات بە فیکە شێتی ئەکەن.\nمن باوەڕم پێی نییە، ئیتر یا هی ئەوەیە بەوردی دەربارەی چۆنیەتی ئەو سیستەمانەم نەخوێندۆتەوە، یا هەڵە بیر ئەکەمەوە.\nئەم بۆچوونەوەم تەنیا بۆ ئەوە نوسی ئایە باشتر وا نییە پیاو زۆرجار بۆخۆشی کەمێک بیری لێبکاتەوە؟\nدەستخۆش کاک هەردی\nبەیارمەتی کاک هەردی و زۆر ببورە بەم باسە خۆگڵدانانە هەواڵ و کرۆکەیکمان شێواند. وە ئەو ناوی هەردی UK نەک SE و ئەو هەواڵەکەی نوسیبوو، بەهەرحاڵ ئێستا وەکو خۆی چۆنی نوسیبووی دانراوەتووە.\nمەریخ بنەڕەتی کوردییە، شایەت لە داهاتوو وشەیەکی تر کرا و لە فەرهەنگ و زمانی چەسپی ئەو دادەنێین، کوردییش گەر عەرەبی و تورکی و فارسی لێدەرکەین، بیکەین بە لاتینی دەبێتە گاڵتە، هەروەها گەر سویدییەکە کردبێتی بە مارش بۆ دەبێت کوردی کە وەکو گەلانی تر سەر بە گرووپی فارسی و کۆن و تێکەڵە لە عەرەبی و تورکی، وشەکان بکات بە لاتینی!!\nڕاپۆرتێک هەیە لە سەر ئەوەی ئەمریکا چووەتە سەر مانگ و ڕاستە؟ زۆر بەڵگە و شتی سەیر باس دەکات.\nکاک سیا لە فیلمی transformers 3 ، هەمان شت باس دەکا کە چۆن لەسەر مانگ شتی سەیر و سەیران بینیوە و هێناویانەوەتەوە. هەرچەند فیلمیشە بەڵام ئەمە لەسەر ئەو ڕاپۆرتەی تۆ بینیوتە ئەبێ ڕێیەی تێ بچێ :-) ئەمریکای هین\n14 / Hardy_uk\nسڵاو کاک زەندی ئەگەر بڕوات بەم شتانە نیە واباشترە ئیتر هیچی لەسەر نەنوسین جونکە ئەگەر وابێت زاناکانی ناسا = ٠٠٠٠٠ وە بۆچی خۆمان بە خوێندنەوەی شتێکەوە سەرقاڵ کەین کە بوونی نیە یاخوود ڕاست نیه، ئەم هەواڵەی من پەیوندی بە هەواڵەکەی بەڕێزتانەوە هەیە [url=http://www.kurditgroup.org/node/13995]زۆر گەڕام تا ئەمەم دۆزیەوە کە خۆت نوسیوتە [/url]\nدەربارەی ئەوەی فڕۆکەیەک چۆن دەبێت دوای ئەو ماوەیە تانکییەکەی پڕکاتەوە و پشوو بدات، لەگەڵ ڕۆکێتێک کە بە تەوژمترین و سوتاندنی و خێرایی دەهاوێژرێتە دەرەوەی زەوی، کە لە ڕووی سووتەمەنییەوە نزیکەی ٤٠٠ فرۆکەی ئایربەس دەسوتێنێت. پاشان لە دەرەوەی مەودای ڕاکێشانی زەوی مانگی دەستکرد دەچێتە سەر هێڵەی خولانەوە (وەکو ئەستێرەکان و ئاراستەکردن و جێکردنی ئەم خاڵانە هاوکێشەی فیزیای/بیرکارین) و ئیتر وزە لە خانەکانی خۆرەوە وەردەگرێت. ئیتر بە هێزی پەروانە و سوڕانەوەی مەکینە ..هتد نافڕێت.\nڕووسەکان بنکەی مــــــــیریان باشترین گەراجە بۆ کەشتییە ئاسمانییەکان و وڵاتانی دیش وەکو ژاپۆن، کازاخستان، ئەوروپا بەگشتی. بۆیە گەر هەر ناسا و ئەمریکا بان، ئەو بیردۆزەی زیاتر بەشک ئەکرد.\nببورە کاک هەردی، ئەگەر بۆچوونەکەی من بخوێنیتەوە من بەهیچ شێوەیەک لە بارەی کەم کوڕی لە هەواڵەکەی تۆم نەنوسیوە، سەرنجم تێبینم نییە لەسەر ئەو هەواڵەو ڕۆژانە زۆر هەواڵی هاوشێوەم خوێندۆتەوە، من گومانم لەتواناکانی ناسا هەیە.\nزۆر کەس تا ئێستا باوەڕیان بەوە نییە کەسیش چووبێتە سەر مانگ، من کاتێک لە کوردستان بووم زۆر باوەڕم بەم هەواڵە فەزائیانە و فیلمەکان هەبوو، کاتێ سواری فڕۆکە بووین، گومانم لا دروستبووە.\nکاک سیا@ لە جوگرافیای پۆلی پێنجەمی وێژەیی باسی هەسارەو ئەستێرەکانی تێدایە و هەرچەند لە هەشتاکاندا خوێندوومە ماوەیەکی زۆرە، بەڵام پێم وایە لەوێشدا "مــەریخ" یان بەکارهێناوە.\nمن تەنیا بۆچوونی خۆم نوسیوە دەربارەی ناسا نەک هەواڵەکەی تۆ کاک هەردی\nکاک زەندی بەڕێز بۆ ئەم ڕستەیە [b]من تەنیا بۆچوونی خۆم نوسیوە دەربارەی ناسا نەک هەواڵەکەی تۆ کاک هەردی،[/b] ئەگەر بۆچوونەکەت لەسەر هەواڵەکەش بێت زۆر بە دڵێکی فراوانەوە وەری دەگرم و هەوڵ دەدەم ئەگەر هەڵەیەکم کردبێت لە داهاتوودا دوبارەی نەکەمەوە و هەمیشەش خۆم بە قوتابی و دەست پەروەردەی تؤی بەڕێز و کاك سیا و کاك بەردە و کاك هیوا و کاك هێمن ئەو برا بەڕێزانەی کە زانیوە، بە بۆچوونە پڕ زانیارییەکانتان زیاتر دەوڵەمەندمان دەکەن، من زۆر باش لە مەبەستی تۆ تێگەیشتم جونکە تەنانەت لە لە هەواڵەکەی خۆشتدا ئەوەت وتووە کە بڕوات بەو هەواڵانەی ناسا نیە کە چوبنە سەر مانگ و هەسارەکان. وات لە منیش کرد لەمەو دوا بروایان پێنەکەم ههههههههه... سەرکەوتوبیت\n18 / -SAFA-DC-\nکاک زەندی ساڵانێک هەبوو کاتێک لە فلیمەکاندا کەسێکمان دەبینی تێڵایەکی بە دەستەوەیەو قسە دەکات، ئەمانوت کوا شتی وا هەیەو فشەیە، کاتێک تەلەفزیۆنو سەتەلاتیت وردە وردە لەناو گوندەکاندا پەرەی سەند کەسەکان زیاتر بڕوایان لا دروستبوو، جا ئەوانەی کە لە شاردا دەژیان باسی ئەم شتانەیان بۆ خەڵکی ئاوایی بکردایە هەر حەیایان دەبرد ئەیانوت هەتیووە سەر ڕووتە ئەم هەموو درۆیە چییە دەیکەی!\nمن کاتێک کە بڕوا بەم لاپتۆپە یان ئەم هاندەی دەستم دەکەم کە شتێکی جوارگۆسەی بچوکەو هەزاران رەنگو ڤیدۆو شتی سەرسوڕهێنەری تێدایە، ئەگەر بمەوێت باوەڕ بەمە بکەم، ئەوا بێگومان دەبێت باوەڕ بەوەش بکەم کە بەڵێ لە مەریخ زیاتریش دەڕۆن، ئێستا ئێمەی کورد وەک ئەو گوندنیشنانە واین کە لەو سەردەمەدا باوەڕیان بە قسەکانمان نەدەکرد... منیش زۆر جار ئەو هەستەم هەیە کە دەڵێم ئەم تیشکو رەنگو بلوتوسو ناردنی وێنەو زانیاریان هیچی راست نین بەڵکوو ئەمانە جنۆکە بەم کارە هەڵەدەستێت هههـ ، یاخود سیحرێکی خودایی تێدایە و هێشتا ئێمە درکمان پێنەکردووە.\nمن هەندێک جار لە دینەکەمدا ساردم، بەڵام ناتوانم هەرگیز نکوڵی لە وتەکانی بکەم، ئێمە لە منداڵییەوە پێمان وتراوە کە زەوی چۆنە، یان جگە لە زەوی هیچ هەسارەیەکی تر ژیانی لەسەر نییە، بەڵام زاناکانی ناسا پاش دەیان ساڵ و هەزاران هەوڵ ئەوسا بۆیان دەردەکەوێت کە جگە لە زەوی هیچ هەسارەیەکی تر جێگەی ژیان نییە. ئەتوانم بڵێم نوسراوی ناو قورئان زۆر گرانە بۆ شیکردنەوە، بەڵام گەیشتینی ئەو زانایانە بە قەناعەتی و راستی هەم گرانە. دەتوانم بڵێم هەردوو لا تەواوکەری یەکن.


سوید لەگەڵ ئەفغانستان بۆ گەڕاندنەوەی ئەفغانەکان ڕێککەوت - Radio Sweden Kurdish - رادیۆی سوید Radyoya Swêdê | Sveriges Radio\nپاشەڕۆی ئامۆنیاک لە نزیک ئالێ ئارێنای یۆتۆبۆری بڵاوبۆتەوە، داوا لە دانیشتوانی ناوچەکە دەکرێ بچنە ژوورەوەو،دەرکەوپەنجەرەو هاواکێشەکان دابخەن ئاگرەکەی نزیک مەیدانی نیشانەگیری ترێنگسلێت بە خێرایی لەتەشەنەکردن دایە، دەزگا فریاگوزاریەکان داوا لە خەڵکی دەوروبەر دەکان بەخێرایی ماڵەکانی ئاگاداری بۆ دانیشتووانی ئێنسکوگێن و یوسداڵ، لە دەوروبەری ئەو ناوچانە ئاگر کەوتۆتەوە، هێزە فریاگوزاریەکان داوا دەکان خەڵک ناوچەکە چۆل بکات Rêvebiriya rizgariyê ji ber agirê ku der ketiye gaziya kesên Ragunda dike ku têkevin hundir û pencereyan bigrin. بۆ دانیشتووانی پۆلگێرد و نێسێت، بە هۆی ئاگرەوە هێزە فریاگوزاریەکان داوا لە خەڵک دەکەن بچنە ماڵەکانیان و دەرگاو پەنجەرە و هەواکێشەکان دابخەن. بۆ دانیشتووانی ئینگرا و یوسداڵ، بە هۆی ئاگرەوە هێزە فریاگوزاریەکان داوا لە خەڵک دەکەن بچنە ماڵەکانیان و دەرگاو پەنجەرە و هەواکێشەکان دابخەن.\nوێنە: Susanne Lindholm/TT\nسوید لەگەڵ ئەفغانستان بۆ گەڕاندنەوەی ئەفغانەکان ڕێککەوت\nهەزاران پەنابەری ئەفغانی چاوەڕوان دەکرێ بۆ ئەفغانستان بگەڕێنرێتەوە\nبڵاو کرایه‌وه torsdag 6 oktober 2016 kl 16.22\nکەمێک بەر لە ئێستا ڕاگەیەندرا کە سوید لەگەڵ ئەفغانستان سەبارەت بە گەڕاندنەوەی ئەو ئەفغانانەی مافی پەنابەرییان ڕەتکراوەتەوە و بڕیاری دەرکردنیان بۆ ئەفغانستان دەرچووە ڕێککەوتنامەی تۆمار کردووە.\nئەمەش ئەوە دەگەیەنێ بەهەزاران پەنابەری ئەفغان کە داوای مافی پەنابەرییەکەیان لەسوید ڕەتکراوەتەوە دەبێ سوید بەجێ بهێڵن، ئەگەر نا بەناچاری سوید دەریان دەکات و بۆ ئەفغانستان دەیان گەڕێنێتەوە. وەزیری داد و کۆچ مۆرگان یۆهانسسۆن بە بەشی هەواڵەکانی ڕادیۆی سوید ئێکۆتی ڕاگەیاندووە کە ئەو ڕێککەوتنامەی سوید لەگەڵ ئەفغانستان تۆماری کردووە تایبەتە بەوەی کە ئەفغانستان هاوڵاتیانی خۆی وەرگرێتەوە.\nجێگەی باسە کە لە کۆنفرانسی تایبەت بە کۆمەکە مرۆییەکان بۆ ئەفغانستان کە هەفتەی ڕابردوو لە برۆکسل ئەنجامدرا، حکومەتی ئەفغانستان ڕێککەوتنامەی لەگەڵ یەکێتی ئەورووپادا سەبارەت بەوەرگرتنەوەی ئەو هاوڵاتیانەی خۆی کە لە وڵاتانی ئەورووپا داوا مافی پەنابەرییەکەیان ڕەت دەکرێتەوە وەربگرێتەوە تۆمار کردووە.\nجێگەی باسە هەموو وڵاتانی یەکێتی ئەورووپا بۆ ئەوەی بتوانن پەنابەرە ئەفغانییەکان کە داواکانیان ڕەتکراوەتەوە و بڕیاری دەرکردنیان بۆ دەرچوو دەبێ هەر وڵاتەو بەجیا لەگەڵ ئەفغانستاندا بۆ گەڕاندنەوەی ئەو پەنابەر ئەفغانانە ڕێککەوێ.\nبەپێیی ئامارەکانی دەستگەی کۆچ ساڵی ڕابردوو ٤٠٠٠٠ ئەفغان داوای مافی پەنابەرییان لەسوید کردووە و ئەمساڵیش ٢٤٠٠ پەنابەر بەهەمان شێوە هاتوونەتە سوید و داخوازینامەی پەنابەریان بەدەستگەی کۆچ داوە.\nلەو ڕێژەیەش لە ئێستادا ٢٠٠٠ ئەفغان داوا مافی پەنابەرییەکەیان ڕەتکراوەتەوە و بڕیاری گەڕاندنەوەیان لەلایەن سویدەوە بۆ ئەفغانستان بۆ دەرکراوە. ئەم ڕێژەیەش چاوەڕوان دەکرێ زۆر زیاد بکەت. هاوکات ئاماژە بەوە کراوە کە پۆلیسی سوید دەست بە پشکنین بۆ ئەو پەنابەرانەی ئەم بڕیاریان دەیانگرێتەوە و خۆیان حەشاداوە دەکات.\nهەروەها بەپێیی پێشبینییەکانی کۆمیسیۆنی یەکێتی چاوەڕوان دەکرێ لە دوو بۆ سێ ساڵی داهاتوودا نزیکەی ٨٠٠٠٠ پەنابەری ئەفغان بۆ ئەفغانستان لە ئەورووپاوە بگەڕێنرێتەوە.\nبۆ ئەو مەبەستەش حکومەتی ئەفغانستان تەرمیناڵێکی تایبەت لە فرۆکەخانەی کابوولی پایتەخی ئەو وڵاتە دەکاتەوە.


ئەوندەی باراك ئۆباما سەرۆك كۆماری پێشووی وڵاتە یەكگرتووەكانی ئەمریكا پێی وابوو ئێران وڵاتێكی كۆن و خاوەن شارستانییەتێكی دێرینە و ئەگەر ئەمڕۆكەش كۆمەڵێك مەلا و ئاخوند لە سەر كارن كە بە پێچەوانەی هەموو ڕەوتی مێژوو ئێرانیان بەو ڕۆژەگەیاندووە، هیچ نین و دەڕۆن و بۆیە لەگەڵ ئێران دەبێت لە پێوەندییەكی بنیاتنەر دا بێت. ئەگەرچی ئەم وتارە تایبەت نییە بە سیاسەتەكانی ئۆباما و تەنیا مەبەستمە بیرخستنەوەیەكی كورت بدەم سەبارەت ڕوانگە و دوكتورینی ئۆباما بەرامبەر بە ئێرانی ژێر دەسەڵاتی ڕژیمی كۆماری ئیسلامی ئێران. ئۆباما لەو بڕوایەدا بوو كە لە پێوەندییەكی بنیاتنەر لەگەڵ كۆماری ئیسلامی و بەهێز كردنی چینی مام ناوەندی ئێرانی كە پێگەی بەهێزی ئیسلاحخوازانی دەوڵەتی لە ناوخۆ و جێ بۆ كردنەوەی ئێران بە پێگەیەكی دیار لە ڕۆژهەڵاتی ناوەڕاست و بە تایبەتی ئیسرائیل و عەرەبستان دەتوانێت بنیادی پێوەندییەكی تەندروست دابمەزرێنێ. بەرجام یان ڕێكەوتنە ناوكییەكەی ڕۆژئاوا (١+٥) بە تایبەتی بە نەرمش و فشاری ئەمریكا، بە نیاز بوو كۆماری ئیسلامییەك كە لە ئەنجامی گەمارۆ ئابوورییە جیهانییەكان چۆكی دادابوو، بە هەڵگرتنی ئەو گەمارۆیانە و پەیوەست كردنەوەی ئێران بە كۆمەڵگای جیهانی و ئابووری جیهانی كە لە ئەنجامدا ئازاد كردنی كۆمەڵێك پارەی بلۆكە كراوی ئێرانی لێ دەكەوتەوە بە ڕژاندنی ئەم خوێنە تازەیە بە ئابووری ئێران چینی مام ناوەندی خوێندەوار كە پشتیوان و پێگەی ئەسڵی ئیسلاحخوازان و شەخسی ڕووحانین، دەبووژێنەوە و لەم ڕێگایەوە دەتوانێت پرۆسەی دێمۆكراتیزە بوون و كردنی ئێران بەرەوپێش بەرێت. ئۆباما گەلێك باجی گەورەی بۆ بردنە پێشی ئەم دوكتۆرینەی خۆی دا و سەرەنجام دەریشكەوت كە ئۆباما هەڵەیە. پشتیوانی نەكردن لە خۆپیشاندانە ئیعترازییەكانی ساڵی ٨٨، بەرجام بەم ناوەڕۆكەوە، دوور كەوتنەوە و پەراوێز خستنی هاوپەیمانە دێرینە ناوچەییەكانی ئەمریكا (ئیسرائیل و عەرەبستان)، وەستاندنی پرۆژەی "كاساندرای ٢٠٠٨" و ... كۆمەڵێك لەو ڕەفتارانە بوون كە ئۆباما لە پێناو دوكتورینەكەی بەرامبەر بە ئێران ئەنجامی دان بە بەرچاوی هەموو جیهانەوە دەركەوت كە ئۆباما هەڵەبووە و هەر جۆرە سازش یان دان و ستان و پێوەندییەكی بنیاتنەری تەندروست لەگەڵ ڕژیمی كۆماری ئیسلامی ئێران هەڵەیە. دیارە نابێت بەخشینی خەڵاتی نۆبێلی ئاشتی بە ئۆباما بە لۆبی كۆماری ئیسلامیش بۆ هاندانی ئۆباما بۆ تەعامول لە گەڵ كۆماری ئیسلامی و خاوكردنەوەی لە ئەگەری ڕەچاوكردنی سیاسەتێكی پەڕاوێزخەرانە دژی ئێران دەوری خۆی هەبوو.\nلە بەرامبەردا دۆناڵد ترامپ هەر لە سەرەتای كەمپینە تەبلیغییەكانی بۆ پۆستی سەرۆك كۆماری "بەرجام" -كە ئۆباما بە دەسكەوت و بەرهەمی گەورە و گرنگی خۆی دەزانی- بە "خراپترین ڕێكەوتننامەی مێژووی ئەمریكا"ی دەزانێت و لە ٢٢ی بەفرانباری ساڵی پاڕ ڕایگەیاند "ئەوە دوایین جارە كە هەڵپەساردنی گەمارۆ ناوكییەكانی جیهان دژی كۆماری ئیسلامی واژۆ دەكات و دەبێت ناوەرۆكی بەرجام بگوڕدرێت، دەنا ئەمریكا یەك لایەنە لەو ڕێكەوتننامەیە دەكشێتەوە!".\nئەگەرچی چەند مانگێك پاش بوون بە سەرۆك كۆماری ئەمریكا، دۆناڵد ترامپ ستراتێژی ئەمریكای بەرامبەر بە ئێران ڕاگەیاند، بەڵام ڕەوتی توندبوونەوەی سیاسەتەكانی وڵاتەكەی بەرامبەر بە ئێران تا هاتووە توند تر بۆتەوە. ستراتێژی یان دوكتورین ترامپ بۆ چارەسەری كێشەی "ئێران" بە پێچەوانەی ستراتێژی و دوكتوری ئۆباما، ئیزۆلە و بە تاق خستنەوە و نەك هەر بە ڕەسمی نەناسینی زێدەڕۆییەكانی لە ناوچەكە و پاوساو هێنانەوە بە سەركوتگەرییەكانی لە ناوخۆ، بەڵكوو بردنەوەی كۆماری ئیسلامی بۆ ناو قاوغی سنوورەكانی خۆیی و هاوتەریبی و هاوسۆزی لەگەڵ بزووتنەوە ئیعترازییە ناوخۆییەكان دژ بە سەركوتگەرییەكانی ڕژیمی كۆماری ئیسلامی دژی خەڵكەكەی خۆی بوو، بەڵام لە ناو كابینەكەی ترامپ هەندێك كەسایەتی و تەنانەت وەزارەتێكی گرنگی وەك وەزارەتی دەرەوەش بە جۆرێك سازی ناكۆكییان دەژەنی. كورد وتەنی لە هەوای كۆن دەیانژەنی.\nلە سەرەتای دەست بە كار بوونی ترامپ وەك سەرۆك كۆمار، بەنیاز بوو لە ڕێگەی بڕینی دەستە ئۆختاپوسییەكانی ئێران لە وڵاتانی ناوچەكە و لەوانە عێراق، سوریە، لوبنان و یەمەن بوو بۆ دەستەبەر كردنی ستراتێژییە سەرەكییەكەی، بەڵام هەر زۆر زوو بۆ ترامپ و كابینەكەی دەركەوت كە ئەم سیاسەتە (تاكتیكە) هەم "كات" و هەم "تێچووی" بۆ ئەمریكا زۆر دەبێت و خشتەیەكی كاتی نادیار بۆ ئەو بابەتە مەجال و دەرفەتی دووبارە بەرهەم هێنانەوەی كۆماری ئیسلامی لە ناوچەكە لە فۆڕم و پیلانی جیاوازدا دەدات و لە هەمان كاتدا ئەم جۆرە بەرەوڕوو بوونەوەی بەشێكە لە ڕێسای كۆماری ئیسلامی و كەوتنە تەڵەی كۆماری ئیسلامی دەبێت، بۆیە ستراتێژی ئەمریكا و ترامپ بوو بە چێنج ڕژیم. بەڵام ئەم پرۆسە و ئەم ستراتێژییە چۆن دەستەبەر دەبوو؟ یان دەبێت؟! لە ڕوانگەی بەرپرسانی كابینەی ترامپ و ڕاوێژكارانی كۆشكی سپی مێتۆدی پێشوو (بڕینی دەستی تێكدەرانەی ئێران لە وڵاتانی ناوچەكە) مێتۆد و تاكتیكێكی هەڵەیە و بۆیە بیر لە پلانی "بی" كرایەوە! پلانی بی یان تاكتیكی نوێی ئەمریكا لەو پێوەندەدا بریتییە لە "لێدانی سەری مارەكە"!. لێرەدا بیری خوێنەرانی دێنمەوە كە لە چوارچێوەی ئەم ڕووانینە بوو (ئەگەرچی فاكتی دیكەش هەن لەو بابەتەوە) كە ئەمریكا لە عێراق لە بەرامبەر ئێڕان و حەشدی شەعبیدا پشتی كوردەكانی نەگرت و كەركووك كەوتە دەست ئێران و هاوپەیمانانی عێراقییەوە، یان ئەوەی كە ترامپ ڕۆژی ٩ی خاكەلێوە ڕایگەیاند كە بەنیازە هێزە ئەمریكاییەكان لە سوریە دەكشێنێەوە. دەستنیشان كردنی بەرپرسانی باڵای سەربازی، ڕاوێژكارانی ئەمنییەتی بۆ كۆشكی سپی و خۆی كە هەموو بە دژە كۆماری ئیسلامی دەناسرێنەوە، لە زومرەی نیشانەكانی گۆڕینی تاكتیكی ترامپە لە بەرەوڕوو بوونەوەی ئێران.\nگۆڕینی تیلێرسۆنی وەزیری دەرەوەی ئەمریكا و هێنانی پەمپێئۆ وەك وەزیری دەرەوە و هاوكات هێنانی جان بۆڵتۆن وەك بەرپرسی ئەنجوومەنی ئاسایشی نەتەوەیی كۆشكی سپی لە ئاماژەیەكی ئاشكرای ئەو پلانەی ئەمریكایە. دەست نیشان كردنی ئەم دوو كاراكترە -كە پێشینەیەكی دژە ئێرانیان هەیە- و دەست بە كاربوونیان لە مانگی ئاوپریلەوە لە ڕاستیدا پێك هێنانی كابینەی شەڕە دژی كۆماری ئیسلامی ئێران.\nكۆرەی شومالی كە یەكێك لە كارتەكانی ڕووسیا بوون دژ بە ئەمریكا و ڕووسیاش لە دوو كارتی ئێران و كۆرەی شومالی لە كاتی خۆی كەڵكی لێوەر دەگرتن. هەر كات سیاسەتەكانی ئەمریكا بەرامبەر بە ئێران توند دەبوویەوە لە ڕێگەی كۆرەی شومالییەوە بە ئەنجامی كارێك تەمەركوزی جیهان و ئەمریكای لە سەر ئێران لا دەبرد. بە چارەسەری كێشەی نێوان ئەمریكا و كۆرەی شومالی ئەو هەواڵانەی لەو بووارەدا بڵاو دەبنەوە، ئێستا كاتی تەمەركوز كردنە لە سەر ئێران و ئەوەش بۆ ئەمریكا هەم وەك تاكتیك و هەمیش وەك ستراتێژی گرنگە. ئاشكرایە كە كۆرەی شومالی یەكەم لە ناوەچەیەكی ستراتێژی بە ئاستی ڕۆژهەڵاتی ناوەڕاست دا هەڵنەكەوتووە، كۆرەی شومالی هەڕەشەی لە ناوبردنی هیچ وڵاتێكی ئەندام لە ڕێكخراوی نەتەوە یەكگرتووەكان و هاوپەیمانی ناوچەیی ئەمریكای نەكردووە، پلان و بەرنامەی سدووری ئینقلابی بۆ هەموو جیهان و لە سەروو هەموویانەوە وڵاتانی دەورووبەری خۆی نەبووە، كەواتە سازان و ڕێكەوتن لەگەڵ كۆرەی شومالی زۆر هاسانتر و لە هەمان كاتدا بوار بۆ ڕەخساوترە تا ڕژیمی كۆماری ئیسلامی لە ئێران. ئێران (ڕژیمی كۆماری ئیسلامی) لە ناوچەیەكی گرنگی و ستراتیژیكی ئەمریكا هەڵكەوتووە، پلانی سدووری ئینقلابی ئیسلامی هەیە بۆ هەموو وڵاتانی ناوچەكە و بەردەوام ڕۆڵی ئاژاوەگێڕانەی بووە لە ناوچەكە كارنامەیەكی دوور و درێژی خوێناوی لەو بارەیەوە هەیە و سێهەم ئەوەكە، ئەوە كۆماری ئیسلامییە كە هەڕەشەیە بۆ ئیسرائیل وەك هاوپەیمانی ستراتیژیك و گرنگی ئەمریكای لە ناوچەكە و بەردەوام هەڕەشەی لەناوبردنی دەكات. بیریش ناچێت شەیتانی بوزورگ و مەرگ بەر ئەمریكا بەشێكی گرنگ و جیانەكراوەی گوتاری ناوخۆیی و سیاسەتی دەرەوەی كۆماری ئیسلامی بوون لە ماوەی ئەم ٣٩ ساڵەی دواییدا.\nبۆیە بە دوای ئەم گۆڕانكارییانە كۆماری ئیسلامی لە دۆخێكدایە كە هەموو كات خۆی لێ دوور دەگرت: لاوازی و زەربەپەزیر بوونی لە ناوخۆ و مەترسی هێرشی لە ناكاوی دەرەكی.\nڕەنگە ئاسۆیەكی ڕوون بۆ چارەسەری كێشەی عەرەب و ئیسرائیل لە ئێستادا بەدی نەكرێت، بەڵام لێك نزیك بوونەوەكان و هاوپەیمانییەتی ئیسرائیل و عەرەبستانی سعوودی و بە گشتی جیهانی عەرەب دژی كۆماری ئیسلامی خاڵێكی گرنگ یان كوچكەیەك لەو سێ كوچكەیە كە دژی كۆماری ئیسلامین. كۆماری ئیسلامی و ویلایەتی فەقێی شێعە پاش هاتنە سەركاری لە ئێران هۆكاری سەرەكی ئاڵۆژی و بشێوی و جەمسەرگیری ئایینزایی نێوان شێعە و سوونە و دواجار بەریەك كەوتن و دروست بوونی گرووپگەلی ئیسلامی توندڕەوی فێندێمنتاڵ بووە و سعوودییەش وەك پێگەی سەرەكی هێزی ئیسلامی سوونە لە بەریەك كەوتنێكی هەمیشەییدا بوون. ساڵانێكی ساڵ كۆماری ئیسلامی بە ناوی ئیسلامییەتی و داكۆكی كردن لە خەڵكی فەلەستین و تۆمەتباركردنی ئیسرائیل بە داگیركاری توانیبووی بەشێكی لە وڵاتانی عەرەبی و ئیسلامی لەگەڵ خۆی بخات و بەرەیەكی بەرفراوانی دژایەتی ئیسرائیل لە ناوچەكە پێك بێنێت، بەڵام نزیكایەتی ئیسرائیل و جیهانی عەڕەب و بە تایبەتی سعوودیا، ئێرانی چەك كردووە.\nڕەهەندی ناوخۆیی ڕژیمی كۆماری ئیسلامی هەم لە ناو باڵەكانی خۆی و هەم لە ئاستی كۆمەڵگا، پاژنە ئاشیلی ئەو ڕژیمەن. قوڵتربوونەوەی ناكۆكی و كوشتن و بڕێن و بگرە و بەردە و پیلانگێڕییەكانی ناو باڵەكانی دەسەڵات یان بە واتایەكی تر بازنەی دەسەڵاتی كۆماری ئیسلامی ئێران ئەوندەی دیكە ئەم ڕژیمەی هەڵۆڵ و كڵۆڵ كردووە. گەندەڵی و دزی و تاڵان و بڕینی سەروەتی خەڵكی ئێران، دروستكردنی قەیرانی قووڵی یەك لە دوای یەكی سیاسی، ئابووری، كۆمەڵایەتی ژینگە، ئاو و... پێستی ئەم ڕژیمەی ئەوندە ناسك كردۆتەوە تەنانەیت بە فووی هەناسەی جەماوەر ئازاری ڕووخێنەر تا سەر مۆخی ئێسكی دەبات.\n. لە ڕاستیدا مانەوەی كۆماری ئیسلامی لە گرەوی تێپەڕبوونی سەردەمی سەرۆك كۆماری ترامپە! هەموو ئاماژەكان سەرەتای كۆتایی ڕژیمی كۆماری ئیسلامین. ئەگەرچی پێشبینی لەو بارەیەوە كارێكی هاسان نییە و بەشێكی دەگەڕێتەوە بۆ خودی پتنانسییەلەكانی كۆماری ئیسلامی لە بەرهەم هێنانەوەی خۆی و نەرمشهای قەهرەمانانە و پاشگەزبوونەوە لە كۆمەڵێك ئەرزش و بنەما سەرەكییەكانی، بەڵام بە خودی ئەو بابەتەشەوە ڕژیم چێنج و گۆڕینی ڕژیمی كۆماری ئیسلامی دەستی پێكردووە، لانی كەم كەشی ڕەوانی زاڵ ئەوەیە. خۆپیشاندانە ئیعترازییە بەرینەكانی بەفرانبار و سەرهەڵدانەوەی ئەو ئیعترازاتانە لە ئیسفەهان و عابادان و ئەحواز لە نەورۆزی ئەمساڵ جیا لە شانۆی خەباتكارانەی نەورۆزی ڕۆژهەڵات بە پێشوازی لە بانگەوازی هێز و حیزبە سیاسییەكانی كوردستان لە هەمبەر بۆچوونی بە ئاگرپەرستی، تاغووتی ناوزەد كردنی و یان بە حكوومەتی كردنی ئەو جەشنە دەرخەری ئامادەیی یەكێك لە مەرجە تەواوكەرەكانی گۆڕان لە كۆمەڵگایە. (ئاماژە بە مەرجە پێویست و تەواوكەرەكان بۆ پێكهێنانی گۆڕان. مەرجە پێویستەكان؛ بوونی سیستمێكی دیكتاتۆری، قەیرانی ئابووری، گەشەی گرێدراو و وابەستە، كولتووری بەرەنگاری و دیپلۆماسی نیونەتەوەیی و...)\nبە لەبەرچاوگرتنی ئەم دۆخە یەكگرتووی ئۆپۆزیسیۆنی ئێرانی و لە سەروو هەموویانەوە كەمایەتییە نەتەوەییەكانی ئێرانی و كورد بە تایبەتی لە ناو خۆیدا و ئۆپۆزیسیۆنی دێمۆكراسی و پێشكەوتنخوازی سەرتاسەری پێویستییەكی چارەنووس سازە. ئەگەرچی پێم وایە كۆماری ئیسلامی، "كوردستان" بە سەرەتای كەوتنی دۆمینەكان لە ناوخۆ بۆ هێز و هێژمۆنی خۆی دەزانێت، بەڵام دواجار قووڵای ستراتێژی كۆماری ئیسلامی ئێران تاران و قوومە و نەك كوردستان. لێكدانەوەی ئەم دۆخە و دووربینی و بیركردنەوە لە ئاڵترناتیڤ و دەسەڵاتی پاش كۆماری ئیسلامی لە تاران و كوردستان و خۆ ڕێك خستن و خۆ تەیار كردن لە پێویستییە هەنووكەییەكانی ئەم سەردەمەی بزووتنەوەی مافخوازانەی كوردستانن.\nئه‌م بابه‌ته 2212 جار خوێنراوه‌ته‌وه\nهەنبانەی پڕی چڵ ساڵەی خەباتی ئاشکرای کۆمەڵە بۆ بزووتنەوەی ڕۆژهەڵات


ئەمریكا سزای بەسەر چەند كۆمپانیایەكدا سەپاند كە هاوكاری ئێرانیان كردوە لە هەناردەی نەوتدا\nوەزارەتی خەزێنەی ئەمریكا ئەمڕۆ پێنجشەممە رایگەیاند، سزایان بەسەر چەند كۆمپانیایەكی بواری نەوتدا سەپاندوە بەهۆی ئەوەی یارمەتی كۆمپانیای نەوتی ئێرانیان داوە لە هەناردەكردنی بەرهەمی نەوتدا بە بەهای سەدان ملیۆن دۆلار.\nئاوێنە: بەپێی بەیاننامەیەكی وەزارەتی خەزێنەی ئەمریكا ئەو كۆمپانیایانە كە وا پۆلێن كراون ئاسانكاریان كردوە لە پڕۆسەی هەناردەكردنی نەوتی ئێراندا بەپێچەوانەی سزاكانی ئەمریكاوە لەسەر ئەو وڵاتە پێكدێن لە "تریلیانس پترۆكیمكال كۆ"، "سایج ئینێرجی ئێچ كەی لیمیتید" كە بارەگاكانیان لە هۆنگ كۆنگ و "بیكۆ ئەندیستەری كۆ" كە بارەگاكەی لە شەنگاهای-یە لەگەڵ "بینیسكۆ دی ئێم سی" كە بارەگاكەی دەكەوێتە دوبەی.\nستیفن منوچین، وەزیری خەزێنەی ئەمریكا رایگەیاند"كەرتی نەوت و پترۆكیمیاوی سەرچاوەی دابینكردنی پارەن بۆ چالاكییە تیرۆریستییەكانی رۆژێمی ئێران لە سەرتاسەری جیهان، هەروەها ئاسانكاریی دەكەن بۆ بەكارهێنانی هێز دژ بە گەلی ئێران."


👫 لەزگین عەبدولڕەحمان ئەحمەد Kesayetîyekan\n📅 Katî tomarkrdin Aug 25 2010 10:46AM\n👁 Em babete 3,407 car bînrawe\n- لەدایکبووی ساڵی 1968ە لە قەسرێ. - لە ساڵی 1974 [ Zortir... 👁] ✖ ✖ 0 0 ✔ 80% ✍ H.B. 25-8-2010 10:46:30